text:
Domingo, 14.08.11
Sexta-feira, 28.01.11
Wolff, nes momento é ta viva na Portugal, mas é ta fazi hip hop cv…
nu bem kinchel midjor...
discrevi bu pessoa...(qualidades, defeitos, gostos, fala u maximo...)
R:
Descreve nha pessoa... nta atxa midjor alguêm descrevem de ki me mesmo descreve nha pessoa. Só si mperguntado algo más especifico pam responde, e sobre qualidade e defeito acho k é midjor alguêm aponta...
Cumesso? (quando, pamodi,)
R:
Especificamente nka sabi quando, más há já alguns anos, nconxe um produtor "Djony" que dja produze sons pa artistas como G.N, Nicolau etc, ntom é pom ta canta la na se stúdio, más era tudo na freestyle, ncurti kel sensaçom, e ncomeça ta screve letras (ntinha uns 11 ou 12 anos), anos más tarde más concretamente na 2006, nha granda brother Kanony convidam pa nu bai grava um som(era mi el e Delcio), nu bai nu fasi som e quase um ano dipos que nbem obi kel som.. nha reaçom foi credo, nunca más nka ta canta, más staba orrivel mesmo, mas ligaçom dja staba forte di + nca consigue largal más, ntxiga de da um tempo pam obi rap midjor e depos nvolta cu más força e más consciente de cuze kin sa fazeba... nfica ta fazi som ku Kanony e depos ku As.p e Devil-K, más nca ta xintiba mutu avontade, nca ta fazeba cuzé kin creba, ti ki mbem panha King street e la nfica nta fasi som sima nta cre mesmo, e nxinte más avontade. nu caba pa fase um mixtape más nu ca txiga de lançal, pmd quase tudo som dja tinha xtriliado pa tudo zona, más mesmo assi nfica contente e satisfeito pmd reasom de público foi espetáculo, ta canta tudo nos letra(maravilha mesmo)....
Na altura bu tevi dificuldades?
R:
Dificuldade. sempre. Talves é kel amor pa es stilo de musica ki ca daxano desiste, pmd sima nu sabi na nos terra oportunidade é pocu e desigual, e na Tarrafal ntom nca meste fla. Nu ka tinha um lugar certo de fasi som, material de gravaçom, e txeu senas no ta faseba mesmo de improviso,
modi ki surgi wolff? kal ké bu nomi verdadeiro?
R:
Nha nome mesmo é "Eurico Lobo Sousa" má nconxedo más pa Wolff ou Nito.
Wolff, ta deriva de nha apelido Lobo, e foi na secundário que nhas colegas começa ta txoman e fica de vez.
fala di king street?
R:
KS, nka tem palavra pam descreve, foi la k nprojeta más, la rapaz dam más espaço pa nfase senas sima nta cre e sempre és dam kel mural
É dificel sigui pa frente, pmd?
R:
Difícil é, pmd ami é studante e sons nta faze sempre que ntiver kel tempinho (que nes momento sta escásso), e txeu vez bu ca ta odja resultado de bu trabadjo más, condições ca tem oportunidade tb não, más nsta li pam bai te und ki da pa bai...
Kem ki apoiou nes caminhu?
R:
Em primero lugar tudo maltas de King street, rapaz de Bad Boys, Black-B, T.j, e otos rapaz que nu ta faze som djunto
Kuse ki bu ta atxa di hip hop tarrafal em relaçao a h.h. notus parti di cv?
R:
Na Tarrafal no tem grandas melodia e um stilo de rap diferente de otus lugares, mas tb tem txeu cuza ki nu tem ki muda, nu ca podi dexa ser lebado pa influencia e nu canta cuzas inconscietemente, nu tem k sabe serto cuze ki nu sa fala e nu tem ki tem cuidado na transmitil. Por outro lado nsa curti tb txeu kes novos rappers ki sa surge, cu temas diferentes e é kela ki nu meste....
bu atxa ma é kapaz di alimenta nes ramo moda lado la… ou nhos ta continua ta fazel pa ´´disporto´´?
R:
-Nta acredita ma é capaz de alimenta nes ramo li sim, mas sima nflaba anteriormente oportunidade é desigual e más escásso na nós país..
Lágrimas&suor? (ixplika, pmd, kusé ki sta por detras, satisfeito, dipos é kusé...)
R:
Lágrimas&suor é um album ki dja npensaba na fazel há algum tempo más fazeba antes pmd inda ka staba mi de agrado, n´decide obi más, e dipos de txeu reflesson nconsigue projeta o que ncria. Txeu alguêm ta flaba mi, man devia lançal antes e ma txeus colegas ki começa mutu depos de mi dja lança, más não n´átxa man tral na momento serto e de forma ki ncria. E sobre tema (Lágrimas) ndal kel tema la pmd na el ndesabafa kel ki nta xinte e ntinha dento mi prezo kel ki ca staba mi de agrado, stórias ki ca dexam contente e cusas ki ten ki muda e (Suor) pa simboliza nha esforço "na rema contra maré", na fase possivel e impossivel pam ntenta muda alguêm mentalidade sobre rap e tenta pos más consciente sobre o que és ta obi, e tb sobre esforço ki nten stado ta fase na nha vida em geral...
(Sobre letras) ami nta cre passa kel hip hop consciente pa kenha ki ta obi rap e mi é a favor de kela, pmd txeu bés nu sa ta obi musicas ki ca ta fla nada, só fla ma teni fama dinhero, ma é más forte, em fim cusas sem sentido, (canta só pa canta). Más hip hop surgiba cu um missom, ki éra da vóz a ques que ca ta obida, kes oprimido, kes rejeitado, e hoje na txeu paíz és ta denominal pa "cultura negra", e es ta despresano ca véz más pmd letras ki és ta obi actualmente. Kel hip hop de essência sta ta desaparece de palco actual, e mi é kela ki nsa tenta trazi ...
(Lançamento) staba previsto pam lançal na 04 de Dezembro de 2010, más por motivos de força maior ca foi possivel e ncaba pa lançal na 25 de mesmo mês e hoje nsta stremamente satisfeito, só na primero semana quase 300 download e hoje depos de um mês de se lançamento teni más de 500 download, e nta aproveita desde já pan agradece tudo alguêm ki tem stado ta apoiam e ta obim... Lágrimas&suor sa ser bem aceite, feedback stremamente positivo.
(Depos) Nteni em mente otus projetos más pra já nca ta adianta nada e nta spera te k é ganha forma mesmo nta adianta más senas. ok
kuse ki nos governos tem ki fazi?
R:
Na nha opinion nta átxa mes deve abri jovens más porta, da más oportunidade dento de paíz, pa que jovens ca ten ki bai pa stranjero pa consigue kel ki dento terra nu tem pleno condiçom pa nu consigue, e aposta más na jovens....
fala de purtugal(dificuldades, vantagens, danu novidades, fala di tudo aspecto possivel, (scola, musica, vida...)...)
R:
Li na tuga, sima nes momento sta dificil de consilia scola cu muzica, tempo é escásso, e obrigaçom é txeu, más sobre vantagens é ta danu um vison más amplo de cuzas, e ta ponu compara de nós e kel ki nu átxa li, cuzé ki sta mal e cuze ki nu tem ki muda, é kela ki ta poi brota na bó um identidade um defniçom de cuzé ki bu cré. Novidades, sima dja nflaba nteni otus projetos para além de kel mixtape li, teni participaçom na albuns de otus rappers ki sta pa sai inda, e tema de nha próximo mixtape ki nca sabe nem quando é pode sai inda, pmd ncré fazel cu calma e tranquilidade.
kusé ki bu ta pensa pa futuro de hip hop… ki concedju bu ta da pa kes ki sa labanta ?
R:
Hip hop é sa universalisa, é sa torna sem raíz e sa bem ser de musica más obido na mundo é o que nta pensa pa futuro,,, e pa kes ki sa surge novo nta pide só pes tem consciencia na cuzé ki és sa fazi, pes ca preocupa txeu cu reconhecimento, más sim cu kel kes tem pes mostra e pes passa..
Ki mensagens nu pod atxa na bus musicas y undi bu ta buska inspirason?
R:
Na nhas musicas nhos ta átxa um pocu sobre tudo, nta bai desde nos antepassados até cuzé ki nta átxa ma ta bem contice na futuro, nos dia dia, critica e soluçom pa kel ki n´átxa ma ca sta dreto etc... nha inspiraçom, nta átxa ma é tudo kel ki djam obi e djan presencia ao longo de nha vida....
futuro?
R:
Pa futuro djan refire na questões acima, ki é kel projeto, tema de nha proximo album e alguns participaçons....
artistas ki bu ta admira?(fora y dento)
R:
Artistas ki más nta admira e ki nta atxa ma ta influência txeu na kel kin ta faze, fora:(Luck Dube, Nina Simone, Ice Cube, Nas, Krazye Bone, Azagaya,Valete,Chullage,Sabotage), e de paíz(Ildo Lobo, Sara Tavares,Mário Lucio,Tulipa Negra, Princesito), na rap dento Tarrafal nta curti txeu trabadjo de Kanony e Devil-K
Quinta-feira, 30.12.10
finalmente mixtape mas sperado dja sta disponivel pa tudo alguem, kem ki dja obi fla mé di kes midjor seleson di musica des ano (2010)... wolff sta di parabés, lágrimas&suor dja incanta tudo ouvitis...
si inda bu ca teni, ca bu da moleza fazi download goci...
Quarta-feira, 15.12.10
SHIMA, PONTA LAGOA, BIG, HIP HOP, TARRAFAL, BAI BU TA ATXAL…
CUMESSO
-AMI NKA TA LEMBRA BEM, MAS ACHU KI FOI NA 2006 OU 2007, MOTIVADU PA RAPAZ DI NHA GRUPU, CLODIO, VALKS, NEIDY, KALEPI, RINATU, UNDI NU DA GRUPO NOMI BIG, (pamod, nka SABI…)
ELEMENTOS
-CLODIO, KALEPI, RINATO, VALKS, NEDI, CUCO, DATCHI, MILÓ, RONY, RUBI, SHIMA
SHIMA
-AMI NEM NKA SA LEMBRA PAMODI, MAS DEVI SER PAMODI TINHA UM MUSICA KI TA FLABA SHIMA Y NTA GOSTABA DI CANTAL, DES DI PIKINOTI NTA TXOMADU SHIMA, MAS NHA NOME É NILSON OSMAR
APOIO
-APOIO CUMESSA POR GHETTO NEE, FOI LA KI NU GRAVA NOS PRIMERRO SON, Y DIPOS DILA NU FICA TA GRAVA NA DELCIO, É DANU TXEU APOIO, RAPAZ DI BAD BOYS TA DANU TXEU MURAL, RAPAZ DI ZONA SIMA CAPUCHU, DATCHI…
HIPHOP TARRAL/HIPHOP CV
-LI TEM BOM RAPPERS, RAPAZ TA APREZENTA BONS TEMAS, BONS INTRUMENTAL, BONS TRABADJU, TRABADJU ACERIO… NA OTUS SONAS TA FAZEDU BONS SONS, BONS TRABADJU TAMBE… MAS LI NU TA KANTA DIFERENTI, NOS MENSAGEM, É KA IGUAL A DI SES…
DIFICULDADES
-SIM, PAMODI NHA MAI EMBORA É ACEITA, É TA CRIA PAM STUDABA MAS DU KI KANTA. NU KA TINHA NÓS STUDIO, E NU KA TINHA ESPERIENCIA, MAS HOJI NU TEM NOS STUDIO… NU TEM ALGUEM KI TA FAZENU NOS INSTRUMENTAL,
DEDIKASON
-NHA OBIGETIVO É PROPI KELA DEDIKA, TUDU MUSIKA TINHA UM DEDIKASON, APOIO BEM DI BOSH, RAPAZ DI NHA GRUPO, BAD BOYS, RAPAZ DI ZONA, KI PRODUZI FOI BOSH… DJA NU CUMESSA GRAVA PA PROXIMO, Y NEM TITULO DI ALBUM INDA NU KA DICIDE, NHOS PODI SPERA BONS MENSAGENS, NOVOS TEMAS, ALGU DIFERENTE,Y PRODUSON É MI MÉ
GUVERNO
-N´ATXA MA ÊS DEBI DANU MAS XANCI, PES DJUDANU DEVULGA NOS TRABADJU,
OPORTUNIDADE
-NU TEM CONDISON PA NU LEBADU PA KUALKER LUGAR UNDI TA STA KEL KES TA PENSA MÉ MIDJOR, PAMODI GOCE NU SA TRABADJA ACERIO,
ARTISTA
-LILI WANY, NICK MINAJ, KENY WEST, ACE HOOD, LUDA
RAPAZ DI NHA GRUPO, MARITO, KANONI
FUTURO
PA MI HIP HOP TA BEM MIDJORA NA TUDU SENTIDO, NU TA BEM TEM MAS XANCI... TA BEM SURGI MAS IDEIA…
VALI PENA SIGUI PA FRENTI
-SIM BALI PENA, PAMODI, N´TA FAZEL PAMODI N´GOSTA, Y NOU SO PAMODI FAMA, AMI N´GOSTA DI MANDA MENSAGEM, Y DI FALA SOBRI NHA VIDA…
HIPHOP SA DADO VALOR
-SIM GOCE SA DADO MAS VALOR, ANTES ERRA MAS DISKRIMINADU, N´ ATXA MA QUANTO MAS VALOR É DADO MAS FIXI É TA FICA.
MENSAGEM
-PA KEM KI TA CURTI KANTA , KEM KI TA ATXA ME TEM KAPACIDADE PA KANTA, É PODI CANTA, NTA MANDA MURAL PA RAPAZ DI NHA GRUPO, BAD BOYS, MURAL-CHICAGU, KANONI , RITO, MALISA, BOSHE, DJY…
Quinta-feira, 11.11.10
Giany, primero rapper di tarrafal… nka sabi pa modi, mas na entrevista é mostra ser um jovem di frases curtas, nhos passa ta conxi alguns pensamentos des artista .
Cumesso
Foi na 92, n´foi primero na tarrafal, motivadu pa reppers americano,
Hip hop tarrafral em relalçao otos concelhos
-Nu diferencia di otos, pmd nu ta ala txeu di cultura cabo-verdiana, txeu di actualidade, di paz, nu ta fazi reclamason ao governo, y nunka nu ka ta skeci di eskravatura.
Ki mensagens ki bu tem custumo trasmiti
-Tudu ki ta afecta sociedade,
Pa modi hip hop y nao otu stilu
-N´Ten stadu ta sprumenta otus estilo ma nha stilu inkaixa mas na hip hop.
Bu sta satisfeito cu hoje
-nta desejaba ki tinha mas responsabilidade pa rarti di artistas, n´ta kria pes midjora ses letras, mensagem
-tem kes ki ta contribui mas tem kes ki ka ta importa, y kela ta caba pa straga hip hop,
Momentos
-N´consigui evolui, embora sem apoio, foi só ku esforço di nha trabadju
-Txeu discriminason, mas nta continua ta passa nha mensagem, pam sensibiliza populason pa bem obi realidade de hip hop.
- Dja nu tivi txeu evulusao em relação a 5 anos atrás, pelo menos é sa ta tem mas aceitason.
Kem ki apoion nes caminhu
-Colegas di hip hop, amigos, famílias, kes apoio moral ki ka pod falta.
Difeito
-Um bocadu alargadu, aberto, nka sabi fla nau, sempri disponível pa tudu convitis.
Kualidade
-Dedikason, embora nka ta koncorda ku tudu kim ta fazi.
Adimirason
-Ruspeta tupac, nas, jay-z, the game
-Jarul (já pitxoka)
Kapaz di alimenta nes ramo
-Sim, nta spera pa futuro
Mensagem
-,Nta apela tudu rappers pa tem mas Respeito, pes tem mas atenson oras kes ta skrevi, ké pes podi agrada populason
-Pa publico tem atenson na o kés ta obi.
Exclusivo hip hop tarrafal
Quinta-feira, 04.11.10
Fat Boy, um jovem ku storia pa conta, ki dês di 2004 sa ta dedika a hip hop tarrafal,
Cumesso
-Tudu cumessa pa influencia di rappers afro-americano,foi em 2004, la casa di marito, foi mi cu luck, foi algu acerio, y logu dipos um semana djan staba na palco,
Rudy boys vs Lost Boys
-Ami npodi fla man cumessa mi só, só dispôs kim bem djunta cu otos rapaz (Zé-Piqueno e Tcharles anjo) na 2006, y nu da grupo nomi Rudy Boys, nu da kel nomi la pamdi nu kria ser rappers gangters, kel grupo la dexa di bai pa frente pamodi ouve conflito entre elementos di grupo, y dipos bem surge oto grupo formadu pa mi, Zé-Piqueno e DJ Next,foi na 2007, undi nu da grupo nome di Lost Boys, kel nomi la pamdi rap na cv staba um poco perdido y nu atxa ma kel nomi la erra apropiadu pa ocazion… també npodi fla ma pa mi lost bopys dja kaba, goci talves é so Zé-Piqueno e DJ Next. Ami n´sai di grupo pamdi rapaz ta studa la praia, y tempo era pocu pa Lost Boys, y mi nka podia ficaba parrado, n´resolve sai…
Hip hop Tarrafal em reason a otus concelhos
-Pa mi li na tarrafal nu tem menus oportunidade du ki na otos concelhos, y nta atxa ma en termu musical es sta mas avansadu pamdi es tem mas oportunidade, apesar ki li tem bons rappers… y ki por falta di divolga nós trabadju nos é menus conxedu.
Ghetto Stars brilha na veron 2010
-Hoje n´ta xinte mas maduru, n´ten um vison mas amplo na mundu di musica, nes momento nsta na novo grupo, Ghetto Stars, um grupo ki surge nes ano 2010, formadu pa S.Lau, M.D, Lil Playne, y mi Fat Boy… y nes momento um elemeto di grupo(lil playne) sta fora di país…
-grupo surgi pamdi na kel momento rap na tarrafal staba segu, nu tivi ki txiga pa nu brilha y abris odju,
-Nes grupo nu trazi um stilu diferente pa tarrafal y cv em geral… undi nu mistura hip hop cu electrónico, y pa nos supresa publico curti Dimas, y sempre es ta pidinu mas… mas nunka nu ka skeci, medjor nunka nu ka dexa di canta hip hop.
fat boy
-Pamodi foi um nomi inspiradu na um rapper americanu(fat joy), mas nha nomi verdadero é Jaquilino Silva Lopes.
Sigui pa frenti
-Claru, nha objectivo é sigui pa frenti, goci ki djan cumeça n´ka podi para na kaminhu, tudu kin toka ta spludi, por isso ku Ghetto Stars na hip hop, hip hop cv ta spludi… nes mumento nu teni um mixtape eletronoco pa sai, talves di li pa dizembru é ta sai, djunto cu alguns demo.
É capas di alimenta nes ramo
-Nta atxa ma kela é possível, mas nes momento sa ta ser dificel, pamodi cv sa ta da pocu luz pa nós hip hop,
Ki mensagen nu ta atxa na bus letras y di undi ta bem inspirason
-Ami nten custuma ta trasmiti mensagens sobri vida, criticas sobre pulitica, momentos di nha carera, y ispirason ta bem di isntrumental.
Guvernu
-Nta atxa ma ês ata privatiza informason pa cidadon cabo verdino
Apoio
-Amigos, sinhor costa, senhor variador suares, y claro mas importante publico
Dificuldades
-Sempre ntivi dificuldade em termo di gravason, publicason di nos musica, gratificason di actuason, dificuldade na subi palcus di actividade local y municipal…
Nomes di artista ki bu ta adimira
-Jay-z, eminem, nas, jay-sean,
-republica, 100 juis,marito, classic boys, ghetto stars, blak devils, new rapper…
Mensagem
-Nta pidis mas motivason y mas respeto pa cumpanheru, y um one love pa hip hop cv.
exclusivo hip hop tarrafal
Terça-feira, 02.11.10
Nes espaço nu ta bem conxi storia di um jovem ki ta didica a musica, um di kes rappers mas curtidu di tarrafalal. El é marito, continua ta le…
Cumeço
-Foi a muito tempo… talves uns 17 ano, mas cumeço relmeti nka ta consigui fla, ndisfruta na tempo di revoluson, nha epoca é clássico (gargalhadas)
-Na verdade ncomesa skrevi mi cu ju di Lena, ki hoji sta na purtugal, mas nkumessa ta grava relmente mi cu nays, Boys in the hood
- Pa nha parti na verdade nunka ntivi grupo, na aceitason di nha corason…
-Es ta fla, ma, mi nunka nfla, nunka ntomal como verdade, kel grupo é existe na merka pa mi tudu kela é iluson, pamod ami ngosta di ser kriatvo, de kria di meu, nta flaba na son afim di agrada nha s amigus.
Hip hop tarrafal em relason a otos concelhos
-Pa mi hip hop tarrafal é um stilu completamenti diferente pamodi nós é exemplo di jay-z, busta rimmes, tupac, big, aminem, dotor.dre, snoop dog, 50 cent, naz, e tambe pamodi na kes otus parti es a ta tem mas apoio e es ta preucupa cu kritika y nós é so mensagem, e talves pmd nu ka gosta di dipendi di otu alguém… nu ka ta bai so pa um ladu.
Toll, rito, marito
-Nha nomi kin ta gosta pan txomadu é rito ou marito, toll bem di maritol ki G.N ta txoman duranti gravason, mas mundu ka intende, kel kes obi es papia, es ka sabi di undi ki bem,
Discriminason
-Na kara nunka nfladu mas nsabi ma kela tem… tem sempre kes ki ta fal mal, mas es és ta sta sucundidu es ta fingi.
Inspirason
-Kel inspirazon ta bem di nha vida ki nunca n´ tive, vida dreto sima nta kre talvez pamode alguns obstaculus, mas ntem fe ma um dia nta consigui kel kim kre sem ajuda di ninguem, á não ser nha santu.
Guvernu
-Talves nka ta djudadu pmd nka ta fazi kampanha , nka ta fazi cuza pam djudas tem mas voto.
Futuro
-Nta speraba pa futuro, mas ka na musika , é ku nha deus… nta kre mura mi so undi ninguem ka sta… Ami nta faze musica pa mi, sikre ninguem ka obim… nta kre sta na um lugar dizertu…
Bu rapendi di fazi algum musica
-Tudu musika kim kanta ngosta, sim rapendi é pamodi nka gosta di nha pensamento, é um cuza ki ta bem di momento, ou midjor na tempo. ,
Momento
-Ntivi txeus erros mas ka na musika, magua alguém,
-Ami di manera kin sa bai nsa confortadu -Mi nta atxa man sabi txeu ti kim podi inxina rapaz restu sem cobra, bensadez (poi tudu kin fla) Undi ki sta erro
-Tudu alguem ku si vida e um dia nu tem conta pa nu presta
-Erro é ki musica é ka pa tudu alguém, y txeu sa kanta so straga melodia,. So imitason… ta prejudika txeu, ta kria obstaculu…
-Nu ta agrada um parti mas nu ka ta consigui agrada tudu alguem, kada un ku dicel,
Manham
-Por enquanto nta continua ta fazel, mas nsa kre ser um musico solitário, mi cu nha guita ku 6 corda, 2 obidu, 2 odju, 1 boka, pa nada ka kunfudin.
Satisfeito
-Ami comu homi ki dja dura ta corri trás di kel arti li, é ka era si kin devia staba pamodi ami é um artista di corrason limpo, ngosta di sabi y di fazi alguem sabi, sima mi ou mas… na igualdade sem inveja, pamodi di anda sabi nos tudu nu kre…
fim
-Obrigadu a tudu algeum ki ta apoiam … mas um obrigadu Dentu fundu di nha alma pa kem ki ta curti hip hop tarrafal,
Exclusivo hip hop tarrafal
Sábado, 30.10.10
ka ta da pa agrada tudu alquem-fazer downlod-
Sexta-feira, 29.10.10
NU KA TA PERDI SPERANÇA
NU TA CONTINUA TA FAZEL
GHETTO NEE SA PREPARA SI MIXTAPE VOL. 2...
NHOS KA PODI PERDI SI NHOS KRÉ KONXI
REALIDADE DI HIP HOP TARRAFAL,
MELHOR LEMA DI UN CLASSIC BOYS
» TRABADJU DENTU TUNEL»
PALAVRAS DI GHETTO NE:
--mi nta trabadja la na tunel
--kansera nka ta xinte por isso dia intero mi nsta nel
--otu ora té di noti mi nta korri traz del
--Traz di xance di poi un luz na fundo tunel
--munti dez ka sabi nundi mi nta mora
--su kré sabe informaçon bai pergunta la na esquadra
--ess ta flau na undi é nha morada
--ma ess ka sabi pa undi mi nta trabadja
--na tunel tudo dia, di meu é underground work
--talvez por isso bu ka ta odjan di dia, i got job
--ka tem nenhum salario ma é um trabadju di amor
--ali nka ta xplorado ma nta trabadja ti basa suor
--é ca trabadju di strangero ma ca tem frio ca tem calor
--nta sta nel ku sperança di um dia n'odjal midjor
TARRAFAL SA TA SUBI... http://sbfamilly.blogspot.com/
ja, ja mixtape lagrimas & suor by wolff
ta sta na obido di tudo alguem...
wolff um dos elementos di king street,
brother ki fla ma tudo ta volta sa lança si mixtape lagrimas & suor,
fica ligado...
Quarta-feira, 27.10.10
Tarrafal tem bons artistas nós tudu nu sabi, e nes espaço nu ta bem conxi un des, el é mas conxedu pa DEVIL-K, y mas afrenti nu ta sabi kal ké si nomi verdadeiro, nes pikenu entrevista...
pergunta : Kuando ki bu cumessa , e pmd?
-Ami ncumessa na 2004, na quês epoca que tudu mundu ta cria obiba the ghost e marito cu nayz. Rap foi um cuza que sempre inca tinha planiadu, e nem nca ta imaginaba manta consiguia entraba nel. Tudo cumessa num brincedera entre mi cu H.P. Eta binha nha casa e nu ta screbia letra. Dipos nxinti ma rap era algo kista na mi, di la um cumessa dedica e goci nhos podi odja resultadu.
pergunta: Na altura bu tivi dificuldades?
-Pa ser sinceru n´passa pa txeu obstáculo, primeramenti nha mai ki sima munti alguém ta odja rap di um otu manera, um otu factor era kin ta dipiendia di alguém pam gravaba por isso na incio foi extremamenti complicado.
pergunta: É dificel sigui pa frente, pamod?
-É sim, pmd tarrafal tem txeu rappers cu talentu ki ca ta dadu um opurtunidadi pa mostra o ké tem, dipos na tarrafal es ca ta apoio rappers.
pergunta: Black devil?, Pmd?... kal ke bu real nomi?
-Primeramenti nha nomi é Ivan Dany Évora de Macedo, e Black Devil surgi dum brincadera entre mi Marito e Richardson. Marito sempre ta txomaba mi black devils di la cu union di mi cu As,P H.P Richardson nu acaba por acustuma ku kel nomi li e é fica BLACK DEVILS.
pergunta: Kem ki apoiou nes caminhu di musica?
-Djoy Loty Heder To Leno….mas ncaba pam ganha cunfiansa cu Kex1, el é um nigga ki sempre ta daba mi mural, tambe nito Kinhos conxi pa wolf e nha granda Brou AsP. Goci nteni apoio di Geany e txeu rappers di tarrafal.
pergunta: Kuse ki bu ta atxa di hip hop Tarrafal em relaçao a hip hop na Vabo Verde?
-Yo...odja, pa mi tem hip hop Tarrfal e tem hiphop CV. Pami es é 2 cuza diferenti Tarrafal tem um otu movimento, rap Cv e mas influenciadu pa mercanos e tarrafal nau Tarrafal cria e adopta si rap embora e ca ta aceitadu so pelo simples factu di e ser diferenti, é mostra forsa e talentu.
pergunta: bu atxa ma é kapaz di alimenta nes ramo moda lado la…, ou nou?
-yo rap stan na sangui n´ podi bisti fatu mas sempre nta pega mic, ami nta continua ti undi kin podi, e nta da tudu neggas mural pa fazi u mesmu. N´podi ate para por uns tempo mas nunca definitivo.
pergunta: kuse ki nos governos tem ki fazi?
-nu mesti Dano espaso pa nu cria e desenvolvi, e algun apoio pa nu podi divulga nos trabadju naon so dentu di cabo verde mas tambe fora. Pamodi tudu rapper ta sunha divulga si trabadju pa mundu fora.
pergunta: kusé ki bu ta pensa pa futuro de hip hop… ki concedju bu ta da pa kes ki sa labanta?
-Hip hop ta bai longi na Tarrafal e nta xinti ma si nu continua nu ta sai ta ganha, normalmenti objectivo d tudu rappers é fama e dinheru mas n´ta aconcelha rappers ki sa labanta pa preocupa cu expressa talentu dom primeru, pa ca pricipita pa trabadja bem cada rimas pa mostra força na nos hiphop so dispôs pa pensa na kes otus. Ami sempri nta apoia tudu amantes di rap nunca n´ca ta flas nau, pmd npasa pa kela por isso nta fla rappers pés cridita na es e pés canta sem medu.
pergunta: Ki mensagens nu pod atxa na bus musicas y undi ki bu ta buska inspirason?
-Nhas musicas ta retrata nha estadu di spiritu, as vezes ódio, tristeza, alegria, amor, cenas di nha dia a dia….e nha inpirason é na momentos kin sta xinti só. N´ta pega na caneta ou num telemóvel nta escrebi… Txeu hora nta fla ma nha inspirason ta bem di nha famailia. Nha mãe irmon nha piquena nha fidju……
pergunta: fla nomi di 3 Artistas ki bu ta adimira nes ramo li na tarrafal, 1 di cv y 1 di forra? -
Ami di tarrafal Kex 1, Asp, Richars na cv nta curti sons di Pomba Pretu. E na merca Fat Joe.
exclusivo hip hop Tarrafal
Terça-feira, 26.10.10
hip hop tarrafal ka ta vivi so na tarrafal, també é ta respira na tudo localidade unde sta tarrafalenses. Exemplo nu ta odja na jovens tarrafalenses na Portugal, ki tambe sa da ses máximo pa hip hop tarrafal… rapaz ta canta storia di tarrafal, sima kes sta morrado na tarrafal… es ta kanta na ses língua di terra pá preserva nós raiz…
kem ki sta ku nós, nu ka pod parra, nu kuntinua, é pa frente ké futuro.
exclusivo hip hop tarrafal
Sábado, 23.10.10
O hip hop (também referido como hip-hop) é uma cultura artística que iniciou-se durante a década de 1970 nas áreas centrais de comunidades jamaicanas, latinas e afro-americanas da cidade de Nova Iorque.[1] Afrika Bambaataa, reconhecido como o criador oficial do movimento, estabeleceu quatro pilares essenciais na cultura hip hop: o rap, o DJing, a breakdance e a escrita do grafite.[2] Outros elementos incluem a moda hip hop e as gírias.[3]
Desde quando emergiu primeiramente no South Bronx, a cultura hip hop se espalhou por todo o mundo.[4] No momento em que o hip hop surgiu, a base concentrava-se nos disc jockeys que criavam batidas rítmicas para pausas "loop" (pequenos trechos de música com ênfase em repetições)[5] em dois turntables, que atualmente é referido como sampling. Posteriormente, foi acompanhada pelo rap, identificado como um estilo musical de ritmo e poesia, com uma técnica vocal diferente para utilizar dos efeitos dos DJs.[6] Junto com isto surgiram formas diferentes de danças improvisadas, como a breakdance, o popping e o locking.[7]
A relação entre o grafite e a cultura hip hop surgiu quando novas formas de pintura foram sendo realizadas em áreas onde a prática dos outros três pilares do hip hop eram frequentes, com uma forte sobreposição entre escritores de grafite e de quem praticava os outros elementos.[7]
in google
Artista: Classic Boyz Titulo do Mixtape: Classic Blood - Resistencia Estilo: Rap Kriolo Nº de Faixas:14 Playtime:45 minutos Qualidade:128kbps Tamanho:44 MB Gravadora: The Prodsunshine - ghettomusic TRACKS: 01 - Intro [Produzido Pa Ghetto Nee] 02 - Benvindo a SBfamily [Produzido Pa Ghetto Nee] 03 - Musika (V. Final) [Produzido Pa A. Carvalho] 04 - Skit [Produzido Pa Ghetto Nee] 05 - Pre-rappers [Produzido Pa A. Carvalho] 06 - Movimento RapNorte (ft. Flame) [Produzido Pa Ghetto Nee] 07 - Controla Nhas Passos (DEUS) [Produzido Pa A. Carvalho] 08 - Nu Ta Kontinua Ta Fazel [Produzido Pa Ghetto Nee] 09 - Povu Mangui [Produzido Pa Juelz] 10 - II Milénio (ft. Kex-1) [Produzido Pa A. Carvalho] 11 - Um Real MC [Produzido Pa Ghetto Nee] 12 - Ondas Underground [Produzido Pa Ghetto Nee] 13 - Kelí é HipHopNorte [Produzido Pa Ghetto Nee] 14 - Midjor Bu Pensa [Produzido Pa Juelz]
in http://sbfamilly.blogspot.com/
Djy, antes conhecido por Rodjy, lançou o seu mixtape para o público de tarrafal, num show onde ouve participação de muitos outros rappers que fizeram parte do seu mixtape, G.N, Shimá, Tchudu, Fat Boy, Lazy, Marito, Vane e B. Mell. Show esse, onde o publico não faltou (estavam muitos até), aconteceu três semas depois do mixtape ter sido divulgado (lançado) por rádio crioula FM no programa mais assistido de Cabo Verde, claro estamos a falar de cultura hip hop… mostrando também que hip hop tarrafal tem qualidades.
MENSAGEM DE DJY
-keli é mi Djy na indiferença di um próprio sonho Fase um dia de tarde intero a indiferente. Propi nha conhecimento é um tipo indiferente Faixa 10 ta splica momentos di nha próprio pessoa sem ofença Apenas palavras ta transmite num poco linha situasons di calúnia nes terra Oferta di nha própio sentimento indiferente N´ca bom mas n´sabi mam sa ta fala verdade atraves di 16 musica N´tenta risumi nha criolo num poco portugues caso é o kin chinte Fase o mesmo dexa sai verdade di bu própio pessoa Sem tenta inventa stórias di oto cara metade (disculpa se foi um ofensa) Baseado na nha própio sentimento Djy- Indiferente obrigado...
------------------NACI, MÓRRI, É TC.-------------------------
Más um dia derrotado má nca sta lí pam txora nau
Sufrimento c asa passa má tinda mi nsa da flow,
Mesmo cu txeu problema mi nsa lí ké pam silebra
- más um dia de vida
-más um etapa kim sa cumpri
Má tristesa c asa passa sufrimento é nha tormento,
E ken ki pensa mé feliz, kelí é só pa um momento
Alegria cu tristesa dos face di mesmo moéda
Bu tem ki luta pó ca, morri di racatxa ca bu corri,
Min sa cai nsa labanta má tinda min sta di pé
Por enquanto min nca morri min nsa bem luta cu fé
má sperança ca ta mórri ma un dia sol ta brilha
e por enquanto é ca txiga you min tem ki aguenta inda
kéli é um txerrinho di próximo som di K.S., primero verso por wolf
ka bu perdi
in----www.kingstreet1.skyrock.com
Quinta-feira, 21.10.10
ka nhos perde grande entrevista ku um di kes midjor rapper di tarrafal,
el é fat boy... ja ja, li na hiphop tarrafal...
um entrevista exclusivo undi nu ta sabi mas sobre es artista
Domingo, 17.10.10
james- the real microphonelife
indiferente dja sta na street
G.N, Marito,Sheiny-resulta» nós arma


c: text/html

text:
Kriminalidade na CV atingi nivel “insuportável”
Danielson Martins, + konxidu pa “Mano”, ex-fuzileiro militar, foi assasinadu ku txeu tiros di bala na noti di es tersa pa kuarta-fera na bairro Eugenio Lima, na Praia, frinti di un mini-mercado undi e ta trabadjaba komu seguransa ( mini-mercado Branco ) . Assassinos , tudo encabuzados, fugi na carro.
Na si facebook Danielson Martins ta fla ma ê ta trabadja pa Forças Armadas y ê ta ta parci na meio di militares. ...També na kumentário di un foto ku bestimenta musulmanu ê ta konfesa ma el ê un siguidor di Bin Laden.
Danielson Martins dexa fidjus y kumpanhera. Ê ta moraba na Achada Grande Frente.
Segundo jornal “A Naçăo” Danielson era un ex-recluso y suspeito di “varios crimes” ki ta bai di homicidio a roubos di armas na Praia ( arma ki també ê ta mostra na si foto di perfil na facebook).
Tudo ta indica ma si morti ê un “ajuste de contas”. El era tidu komu “guarda-costa” di empresário Branco ki sta na cadeia por alegadu envolvimento na morte di un mudjer na Picos.
Morte di Danielson ta eleva pa kuazi 40 numero di pessoas ki dja matadu na Cabo Verde so na ultimos 3 mes.
Presidente Jorge Carlos Fonseca fla onti mas es nivel di kriminalidadi dja ultrapasa limiti di “ comunitariamenti suportável”. Por isu ê pidi governo pa toma medidas ... fonte:ok

robotstxt: allowed

filter: keep


text:
Moradora na Palmarejo kre sabi kuze ki e ta fazi ku vizinhus di riba ki ka sta dexal durmi
É barudju “sexual” a altas horas da noite.
Un sinhora ki ta mora ku si familia na segundo andar di un apartamento na Palmarejo, na Praia, sta pidi bu opinion pa sabi kuzé ki e ta fazi ku un cazal strangeru ki ka sta dexal durmi noti. Si mensagen e kel li :
“Boa noite Onda Kriolu dja sta 3 hora di mardugada i ti inda un sta kordadu mi ki ten ki labanta cedu pan bai trabadju. Nha maridu ku nha mininus ka ten es prublema pamodi es es ta durmi sima pedra, mas mi ki ten sonu lebi al-ves un ta fika ku odju abertu ti altas horas da noite pamodi vizinhus na andar di riba ka ta dexan durmi. Vizinhos e strangeru, parcen ma es e francez, es ka ta mutu papia kriolu y dja ten uns 6 mes ki don di caza lugaz es apartamento. ....
Djan papia ku don di caza pa pidiz pa es odja si es ta fazi menus barudju di noti, principalmenti na hora ki es ta sta na ses trafegu, mas resposta ki don di caza dan é ki é ka ta entra na trafegu di inquilinos ... Don di caza kre so si dinheru di renda na fin di mes, e ka sta importa ku vizinhos. Mi tambi un ka ta papia kos diretamenti pamodi pa alen din ka ta papia ses lingua es ka ta papia ku ninguen i nen un ka sabi di ki rasa ki es é.
Di forma ki mi di noti kuazi un ka sta durmi, alves un tu arma pega sono es ta turna kumesa ku ses festa , es ki ka ten hora nen mumentu di fazi ses malcriason . Mudjer ta rintxa sima égua mas ki mais ta inkomodan é kel barudju ki cama ta fazi i ses kuartu sta precizamenti riba di di-meu. Djan fla don di caza pa pidiz dizimola pa nen si e kulxon pa es poi na tchon , mas don di caza risponden ma ê ka ta entra na assuntu di mudjer ku marido.
Ami un ka ten nada kontra ses malcriason pamodi kel li ê un cuza ki nos tudu nu ta fazi mas un ta pensa ma es ten ki scodji hora i ruspeta vizinhu. Un kreba sabi si ten algun lei ki nes cazu ta prutegenu pamodi djan papia kun nha amigo ki ê policia e flan ma cazu li ê mutu dificil pamodi ê na vida privadu di otu alguen ki nu sta kré entra.
Ê por isu kin sta li ta pidi ajuda pamodi tudu dia un ta bai trabadju ku sono na kabesa kuza ki sta prejudica nha trabadju y sta dexan duenti. Obrigada. fonte:ok


text:
Bruno ta fla ma ê gosta di kompiti. Atletismo foi tambe pa el un forma di “integra” na sociedade merkanu undi ê txiga inda ka ten tcheu anos.
Na 2015 sima noticiadu li na Onda Kriolu Bruno Pires uza si instinto pa sobresai na Cross Country y ser eleito pa prestigiadu revista Standart-Times komu “Atleta do Ano”.
Na 2016 pa alén di si instinto di koredor es joven natural di ilha do Fogo uza experiencia ki entretantu ê ganha pa + un bes ê sagra komu midjor atleta junior di cidade di New Bedford ( ê ganha tudu provas regional ki é entra nel y ê dexa tudu si adversarios pa tras ku pelo menus 45 segundos di avansu).
Bruno ê un koredor nato, embora kuazi sima tudo rapazinhos di Cabo Verde futebol foi si primeru paixon. Foi na Liceu di New Bedford ki ê discubri es si vocason pa korrida y na poku + di un ano ê torna Rei di Corta-Mato na Liceu di New Bedford embora na principio nen e ka sabeba modi ki ta korredu Cross Country .... Y por isu ê tevi ki prendi, sima ê tevi ki prendi inglez y adapta a un stilo di vida diferenti di si Fogo natal.
Standart Times scodjel komu “Runner of The Year” pamodi ê foi unico atleta di New Bedford ki na Divizon 1 kualifica pa “All State Meet” , maior prova merkanu di Cross Country rializadu na pasadu mes di Novembro.
Treinador di Bruno ta fla ma el ê un “rapazinho excepcional” ki ta “da prazer trabadja kol” .
Si colegas ta odjal komu un “super-star” , un atleta di top ki apezar di fama ki ê sta kumesa ganha nunca ê ka perdi lel humildade y kel simplicidade ki ta karacteriza cabo-verdiano.
Bruno ta fla ma si objetivo ê treina duru pa ê torna kada dia midjor ( també ê ka ta brinka ku si scola) . Inda ê ten so 2 anos ta korri mas ê fla ma foi kes midjor anos di si vida...Otus certamenti sta pa frenti si ê acredita na si potencial y na previzon di si treinadores ki ta fla ma es joven foguense ten tudu pa torna un grandi kampion di Cross Country.
Good luck. font:ok


text:
Elijah ê segundo kriolu “Bebé do Ano” di cidade di Brockton na espasu di 2 ano...
Da boas-vindas a Elijah Monteiro
Ê ben pa es mundo kuandu era izatamenti 1 h y 37 m di madrugada di 01 di Janeru kuandu inda staba ta komemoradu entrada di novo ano .
Elijah Monteiro naci perfeitinho y cheio di saude na Hospital di Brockton ku 3 kylo y 100 grama di pezu ...
Fidju di cabo-verdianos Solangela ku Elsio Monteiro, Elijah ê primeru bebé ki naci nes ano di 2017 nes cidadi merkanu undi 9% di populason ê cabo-verdiano ou di origem cabo-verdiano ( maior percentagem di Merka ).
Pa mai ka foi surpreza :
Solangela dja palpitaba ma si fidju ta naceba na dia di anu nobu mas nunka ê ka imaginaba ma Elijah ta ser-ba primeru ... Y enkuantu maioria di pessoas sta daba gritos di alegria ku chegada di 2017 Solangela tambê sta gritaba ( mas era gritus di dor di parto ...ê fla ma ê grita rixu propi).
Elsio també staba nervozu ( era nascimentu di si primeru fidju) mas finalmenti es joven natural di Praia respira di alivio y foi ku orgulho y alegria ki ê da boas-vindas a si fidju matxu ... y foi di es forma ki es cazal cabo-verdiano entra na 2017 ku un novu membro na familia.
Congratulation !!! fonte:ok


text:
Joceline Pereira mandanu um carta abeta pa si idolo Tó Semedo, é kre partilha es admirasom ke tem pa el ku mundo
Ael pa mi é best, Cu se voz meigo i kalmu é ta entra na nha corasom ta fazem xinti sima ô ki bo é adolescenti i bu gosta di kel rapazinhu de bu zona bu ta fica so ta sai na rua po odja si bu ta odjal
I ô ki bu odjal curasom ta bate forte, aceleradu sima ke kre dispara i bu ta fica sem jeito de incaral i nada de fala kkk
Ô kin obi bus sons Tó é sima ki bu ta entra dentu nha menti i bu ta tra exatamenti u kin sa xinti na momento
Si nsa feliz nta obiu si nsa triste ntem ki obiu
Bo é sima xuculate pa mi, todo momento bu tem ki sta presente na nha vida, nao vivo sem
Bu fazem amou sem conxeu, sem convivi cu bo, sem nem siker um dia bu ter postu bus olhos na mi
Um dia nbai odjou ta kanta mas na hora ki ntivi opurtunidade de flou tudu u kin ta xinti pa bo, canela tremen (kkk) corason fadiga ki nem nka kis bai pamodi coragi ca dan, Nfica sima kin blokea, dipos dan raiva nha cabesa pamodi kin fazi kela
Ate hoje mi é arrependido pamodi nka foi forti u suficienti pam incara nha idolo
Deus ta iluminou bus caminhos ta derama sobri bo bensoas i mais bensoas i ke tudu fazeu mutu mais inda feliz i ke dou força pa ô ki parci ma sta complicadu i dificil
Forever u ❤ ❤ 😉 homi di valor musica top
Beijocas TóSemedo"


text:
“Estrela” di Radio Televisăo di Luxemburgo stevi na Cabo Verde pa grava kampanha a favor di kriansas desfavorecidas
Monica Semedo ê Emabixadora di “Village d’Enfants Monde”, un SOS Luxemburguez ki so na 2015 djuda + di meio milhon di kriansas na 134 paizes.
Di origen cabo-verdiana ( si mai ku pai e di Santa catarina, ilha di Santiago) es jornalista di RTL y “figura publica” na Luxemburgo ten andadu di paiz en paiz ta alerta pa prigu di odja kriansas ta kria sen mai ku pai ( Na mundo interu ten cerca di 220 milhons di kriansa ki sta kria es so : 1 na kada 10 ).
Ê pa grava um “spot” pa txoma atenson sobre es prublema y tambe pa lansa un novo kampanha di apadrinhamento ki Monica Semedo stevi na Cabo Verde akompanhada di prezidenti di es organizason ( Sophie Glesener ). Es novo kampanha foi lansadu es kuarta-fera ( odja “spot” na kumentario).
Monica, ki stevi na Cabo Verde 10 anos atraz, Monica apruveita oportunidadi pa “konfraterniza” ku kriansas di aldeias SOS y até ê re-enkontra ku alguns jovens ki 10 anos atraz era kriansas di es mesmu Aldeia mas ki hoje dja sta formadu y sta trabadja. Ê fla ma pa el foi un mumentu emocionante odja perkursu ki es jovens fazi, jovens ki ti inda ta xinti parti di familia SOS.
Monica Semedo fla ma é kré kontinua ta “da cara” pa kriansas desfavorecidas, especialmenti pa criansas di Cabo Verde. Ê forma ki ê atxa di djuda terra di si mai ku pai... fonte:ok
Kel li e “spot” ki Monica grava na Cabo Verde i ki dja foi lansadu na 60 paizes. Objetivo di es kampanha e tenta ranja + madrinha y padrinho pa kriansas di aldeias SOS
Si bu kre ser padrinho ou madrinha di un kriansa SOS basta bu inscrevi na ses site: http://www.sosve.lu/fr/Soutenez-nous/Devenez-parrain-SOS.aspx


text:
pa Nanie pa bu konxi kultura di Cabo Verde primeru bu ten ki konxi stória di bu antepasadus ki ta mergudja na noti d’Africa ou na konfins di Europa.
Nau nau, e ka genecologista ( médica ki ta trata di assuntos di vagina)
Ê GENEALOGISTA: Pessoa ki ta investiga ligason familiar através di nomes, apelidos, fotografias, data y local di nascimento, etc. Ê di es forma ki Anna Lima, + konxidu pa Nanie, dja desvenda storia y antepasadus di txeu cabo-verdianos ki por alguma motivo kre conxi ses raiz.
Mas primeru odja moda ki es kriola nascida na Merka ta aprezenta si cabesa:
“Nha nome ê Anna Lima. N’naci y n’kria na estado di Massachussets, na Merka. N’ten un obseson pa Cabo Verde, pa si stória y si genealogia. N’tevi sorti di konxi nha bizavo Maria Coelho Rodrigues ki labantan interesi y inspiran pan konxi stória di nha familia. N’ta spera ma n’ta partilha y ma n’ta inspira otus pa discubri ses propria storia familiar”.
Pa Nanie, neta di Pa Bedju di Mosteiros, pa Nanie pa bu konxi kultura di Cabo Verde primeru bu ten ki konxi stória di bu antepasadus ki ta mergudja na noti d’Africa ou na konfins di Europa. So ora ki bu konxi stória di bu gerason ê ki bu ta komprendi verdaderu sentidu di es palavra dificil di xplica ki nu ta txoma kauverdianidadi.
PATOLOGISTA DI LINGUAGEN
Mas Nanie Lima ê ka genealogista di profison. Korri tras di si antepasadus y djuda otus a discubri si raiz ê un paixon ki ê ta partilha ku si verdaderu prufison ki ê Terapista di Fala y di Linguagen (Speech Pathologist) un especialidadi ki ta djuda pessoas (sobretudu criansas) ki ten prublema na papia ou na intendi. Si “dotes” di genealogista ta djudal txeu sobretudo ora ki ê ta trata di pacientes ki ten prublema di memoria.
Nanie ta partilha si estudos y investigasons na blog “ The Creola Genealogist” ki bu podi vizita : https://the-creola-genealogist.com/ fonte;ok


text:
Fidju di Caboverdianos atropelado na Merka
Ê kontinua nun stadu kritiku mas estável.
Segundo relatorio medico Neyden Tavares possivelmenti ta ben podu em koma induzidu pa reduzi inflamason. Onti, kuarta-fera, inda ê staba inconscienti na Mass General Hospital undi ê lebadu di helicopetro es tersa-fera dipos di atropeladu pa un automovel pertu di caza di si familia na Brockton por volta di 7 hora di tardi.
Neyden ten 2 ano di idade. Ê fidju di 2 cabo-verdianos ( Nelo Tavares ku Sandra Tavares, Sandra ki sima bu podi odja na centro di foto staba “inkonsolavel” dipos di acidente ).
Segundo Policia Sandra sta andaba na rua ku Neyden pegadu na mon kuandu Neyden fugil di mon pa bai fica dentu strada . Kondutor kuandu odjal si frenti dja era tardi . Neyden sufri traumatismu kraniano y maior priocupason era stanka hemorragia cerebral.
Di acordu ku si mai Neyden sta luta pa sobrivivi.
Dja ê fazedu txeu izames medicos y Sandra fla ma dotor flal ma si fidju ten korrespondidu ... fonte:ok


text:
Na “estreia” di Cabo Verde na Jogos Olimpicos Rio 2016
Entre 8 atletas ê fika na kuartu lugar na Heat 2 di primera prova de eliminatória di 100 metros razu feminino ki disputadu es sexta-fera. Lidiane Lopes korri es distancia na 12 segundos y 38 centésimos, a 29 centesimos di Surinamita Sunaya ki sai vencedora . Kel otu “kualificada’ di Heat 2 ê Patricia Taea, di ilhas Cook.
Lediane Lopes, ki sta participa pa segundu bes na Jogos Olimpicos dipos di Londres 2012, Lediane reprezenta Cabo Verde ku dignidade embora ê fika fora di korrida pa un medalha. Na geral ê fika na nona puzison, nun prova ki tevi participason di 24 atletas.
Manhan sabado ê vez di pugilista Davilson Morais subi ringue pa difendi bandera di Cabo Verde kontra Joe Royce, kampion amador di Inglaterra. fonte:ok


text:
dinheru ki ta sai di bolsu di povu ki ta paga imposto ...
FAZER O QUÉ ?
Pa Olavo Correia soluson ê privatizason, mas kenha ki kré kumpra emprezas tecnicamenti falidas sima TACV ki teni divida + di ki si valor? TACV desdi seculo passadu ki kré privatizadu y Electra foi privatizadu na final di anos 90 pa primeru governo di MPD mas komu prublemas kontinua ê kaba pa ser “re-nacionalizadu” pa governo di José Maria Neves. Prublema ê ki ciclicamente governo ten ki avaliza empréstimos ou enton injeta dinheru , dinheru ki ta sai di bolsu di povu ki ta paga imposto ..."
Video da TCV: Ministro Finanças diz que contribuintes não devem continuar a pagar as ineficiências da gestão da TACV, Electra ou IFH
comenta


text:
NUNO DA COSTA GOLIADOR FAMADU...
Pa Nuno da Costa 2016 foi un ano en grandi.
Na mes di Marsu ê sina si primeru kontratu profesional ku Valenciennes FC y na ultimos 12 jogos ê marka 9 golos pa termina epoca komu midjor markador di es equipa francez logu na si primeru época komu profesional ( odja golos na video na kumentario) ...Portantu ka foi supreza kuandu ê foi konsideradu JUGADOR REVELASON di Ligue 2 nen ka foi surpreza kuando ê foi eleitu JUGADOR DO ANO di Vallenciennes.
2016 foi també ano ki Nuno Miguel da Costa Joia juga pa primeru bes pa seleson di Cabo Verde. Foi na dia 14 di Junho, na jogo di iliminatoria pa CAN 2017 kontra S.Tomé. Treinador Beto mandal entra na minuto 73 pa substitui Garry Rodrigues. 6 minutos dipos ê marka si primeru golo pa seleson di Cabo Verde ki ganha pa 2-1.
Foi si premeru y unico atuason ku seleson di Cabo Verde ki desdi enton ka marka ninhun golo y perdi tudo jogos ( 1-0 kontra Libia, 2-0 kontra Senegal y 2-0 kontra Burkina Faso).
Mas si Nuno da Costa ka txomadu pa entra na campo pa da si kontributo pa seleson en kontrapartida ê foi un jugador incontornavel di Valenciennes nes ano di 2016 ( na 17 jogos ê foi 16 bes titular y si “veia goliadora” da si equipa tcheu vitorias importantes, un “veia goliadora” ki sta dispersa kubisa di tcheu equipas di top francez).
Di kualquer forma pa Vallenciennes ka ta ben ser fácil konserva es kraki cabo-verdiano ki apezar di entra tardi na mundo di futebol prufesional ( ku 18 ano un fratura di tibia atrazal si kaminhada y foi ku 25 anos ki ê sina si primeru kontratu profesional) apezar di e entra tardi na futebol prufesional es joven nascidu na Praia inda ten tcheu pa mostra na futebol....Y certamenti inda ê ten tcheu pa da pa seleson di Cabo Verde. fonte:ok


text:
Kriolas fla ma homi cabo-verdiano ê oitu ou oitenta.
1 - Múzika.
Nun pequeno inquérito rializadu pa equipa di Onda Kriolu damas fla ma kriolu ten manias di obi muzika altu na hora di sexo. Na principio un muzikinha baxu y romantico es fla ma ti podi djuda pa kria kel klima mas na hora “izatu” barudju di muzika ta diskoncentraz...
2 - Sukuru
Ki txeu damas tambê ka ta gosta ê “fazi “ na sukuru. Es fla ma ê un otu manias di homi kriolu kuandu na rialidadi txeu damas ta kré odja si parceru dentu rostu.
3 - Telefone
Otu cuza ê telefone. Damas sta reclama ma rapazis ka sta larga telefoni nen na "mumentu intimu” kuza ki na ses opinion ta demostra un certu dizinteresi pa assuntu ki sta en kursu. Y dipos es fla ma telefone ora ki kumesa toka ta kortaz kel filing, kel ansia ... Sen konta ku kes homi ki ta passa + tempu na facebook di ki na ses dama atenson.
4 - Pressa.
Alguns entrevistadas fla ma ten kriolus ki ta txiga sima boi ku sedi na boka fonti : Txiga poi.
Damas kré “preliminar”, damas kré ser beijadas y acariciadas na tudu parti di ses korpu, y sen pressa.. Nes pontu ten també reclamason pamodi alguns kriolas fla ma rapazis ta priocupa + ku mama y ta squeci di kes otus parti di korpu.
5 - Bejos
Kuantu a bejos ... kuantu a beijocas es fla ma certos homi ten ki prendi “trabadja ku lingua” y tambe trata di bafu (mau hálito). Txeu homi ta toma ses “pitroli” antis di “mumentu intimo” y bebida embora ta “dizinibi” homi al-ves si txeru ê ka nada agradavel pa mudjer. Tambe e ta korta kel filing.
6 - Dialogo
Otu reclamason ê nivel di “dialogo” tantu antis, duranti komu dipos di “atividadi” ..... Kriolas fla ma homi cabo-verdiano ê oitu ou oitenta. Ten uns ki ta papia poku y ten otus ki ta papia dimaz. Kuza ki + sta xatiaz ê kes homi ki na fin di kada “atu” ta perguntaz si es gosta ou . Enton es ka ten kapacidadi di rapara si es gosta ou nau? Portantu, rapazis, nhoz ivita perguntas desnecessarias.
Di kualquer forma “dezempenhu” di homi krionu na kama ê konsideradu “normalmenti satisfatorio” pa parceras kriolas embora na ses opinion “parceru” inda teni txeu ki prendi .
Konkluzon:
Ou damas sta mutu “mudernas” ou ê rapazis ki sta en dia ku tecnicas di ...dja bu sabel. Di kualker forma ta gostadu tambe di sabi kual ê opinion di “damus” sobri dizempenhu di “damas”. Expresa na kumentário. fonte:ok


text:
n’ben odja man dexa di amal i fazi sexo kol torna pa mi un verdaderu kalvário
“ Ola Onda Kriolu.
Sta 3 hora di parmanhan di es tersa-fera 04 di Outubro i ti inda n’ka durmi, sono ka ta ben...Un passa dia interu ta txora laguas ki ka ta kaba... N’sta screbi pan odja si dor ta passa pamodi amor alves ta ponu ta kumeti erros ki nu ta ben rapendi...
Ami ê un mudjer di 42 anos mai di 2 fidjus ki dja sta grandi. N’ben pa Merka ku 17 anos, n’passa mizeria ku nha madrasta ki sempri fazen xinti ma n’staba a mais dentu ses caza.
Dipos n’ben konxi nha marido, un homem mutu mais bedju di ki mi mas era bai k’ol ou kontinua ta ser maltratada psicologicamenti pa nha madrasta dentu di caza di nha pai.
Ku tempu n’ben prendi ama nha marido y nu vivi mumentos realmenti feliz, mas dipos n’ben odja man dexa di amal i fazi sexo kol torna pa mi un verdaderu kalvário ki n’ka ta podi kumenta ku ninguen pa n’ka ser mal interpretada.
Até ki n’ben konxi un alguen ki ben da un novo sentido na nha vida, ki ben fazen odja ma ka bali pena ten un bon situason financeiro i ser infeliz na vida.... Es alguén ben enxinan ma vida ten ki disfrutadu no maximo i ma nu ten ki vivi novas experiencias.... Nha fidjos i nha familia nunka ka ta aceita es relason.... es kré pan ser sima es kré, i non sima min é...
Mi ku es pessoa nu kumesa ta sai i ta fazi prujetus pa hora ki nu bai vivi djuntu, prujetus pa futuro....
Un acredita na kada palavra ki ê flan, un larga nha marido pan ben vivi kel grandi storia di amor pa na fin é ben flan ma ê gosta tcheu di mi mas ma ê ten otu mudjer na si vida, un kantora ki é figura publica na Merka i na Cabo Verde i ma ê ka ta deta si carrera na lixo pa un aventura..... Es alguen figura publica ê un mudjer egocentrica i interesera ki ta pensa so na si cabesa, ki ka ta pensa na sufrimentu di otu alguén...
Un sta fazi es dizabafu pamodi dipos di nu sta djuntu un ano i meio goci es alguén ka sta atendi nha xamada i nen respondi nhas mensagi.... Caza kin renda pa nu bai mora dja ê squeci na undi ki fika ...
Y a-gó? Kuzé ki n’ta fazi pa alén di tchora?
Un ta agradeci tudu konsedju”
(NOTA DI EDITOR: Na mensagen ki ê screbi es kriola ta fla nomi di tudu intervenientes nes “triangulo amorozu”, incluindo nome di es kantora ki ê konxidu na kumunidadi. Por un kiston di etica OK omite nomes). fonte;ok


text:
DIA DI KRIANSA AFRIKANUJunho 26, 2009 às 6:07 pm | Publicado em Política | Deixe um comentário
Na dia 16 di Junhu di 1976, la Soweto – Afrika di Sul, milharis di kriansas negru intxi rua, nun marxa ku kuazi 1 kilometru di algen, pa manifesta kontra kualidadi inferior di ses ensinu I PA EZIJI RISPETU PA SES DIREITU DI STUDA NA SES LINGUA MATERNU.
Matadu ku tiru sentenas di kes kriansa. Mas, manifestason kontinua pa mas 2 simana. Mas di sen pesoa matadu riba kel matansa di manifestason inisial. Mas di mil pesoa fridu.
Pa omenajia kes ki da ses vida i pa louva koraji di kes manifestanti, Organizason di Unidadi Afrikanu (OUA) stabelese Dia di Kriansa Afrikanu. Desdi 1991 ki Dia di Kriansa Afrikanu sa ta selebradu tudu 16 di Junhu.
Kantu kes kriansa negru di Afrika di Sul labanta mon pa fla ma es kre studa na lingua ki ses mai nxina-s, na Afrika di Sul era brankus rasista ki ta mandaba i es ta maltrataba diskaradamenti negrus di kel tera la.
Li na Kabu Verdi, na kel epoka, nu sa ta preparaba pa selebra 1º aniversariu di nos Independensia. Independensia ki ka traze fin di violason di direitus di kriansas kabuverdianu di studa na lingua ki es ta brinka na rua.
33 anu dipos di matansas di kes kriansa trokadu ezijensia pa es studa na lingua ki es ta papia sima ar ki es ta respira, nos kriansas ten razon di sai na rua pa manifesta pa eziji es mesmu direitu enbora dja ten 34 anu ki nu konkista nos Independensia.
UNESCO, ku bazi na investigasons sientifiku inisiadu na prinsipiu di anus 50 i atualizadu na inisiu di prezenti dekada, ta afirma ma susesu skolar ta midjora si mininu splikadu na lingua ki el ta ntende midjor.
Komunidadi Internasional, konvensedu pa es verdadi (alias, evidenti), sienti di se inportansia, stabelese un monti di Konvensons Internasional di dezenvolvimentu di Direitus Umanu ki ta rekonhese direitu di kriansas di ser nxinadu na ses lingua maternu.
Li na Kabu Verdi ten algen ki ka ta xinti vergonha di fla ma tudu kel la e ka-si. Ma mundu la fora sta dodu, xeiu di marsianus. Ma nu ka meste nos lingua. Ma prublema sta ku nos kriansas – un kanbada di burus, ki ka sa ta prende purtuges (un lingua ton sinplis) !
Alguns di nos Deputadus sta la, armadu na intelijentis, ta diskuti si e ovu o galinha ki parse primeru – istu e, si primeru debe kriadu TUDU kondisons pa kunsa ofisializadu nos lingua o si ofisializason e un di kes kondison inisial pa inpulsiona kriason di otus kondison ki ta alarga uzu di nos lingua.
Ti ki bu purtugunta es Doutus Deputadu kal ki e prejuizu si primeru es ofisializa lingua, es ta tra di ses kaxola difinison di ofisializason ki ta konve-s pa es mostra ma ofisializason e so na fin. Ti ki bu purgunta-s undi ki es atxa kel difinison di ofisializason, es ta komesa ta gagixa. Si bu insisti i purgunta-s si ka ten nenhun tera undi kel inplikason di ofisializason ki es kaba di da-bu ka verifika desdi primeru dia di ofisializason, es ta atxa ma bu kre xatia-s.
ENTRIMENTIS, ka sa ta nxinadu nos lingua pabia el ka e ofisial i el ka sa ta ofisializadu pabia el ka sa ta nxinadu i pur isu algen ka sabe skrebe-l/le-l. KOITADU DI NOS KRIANSAS KI TA KONTINUA TA TEN NOTAS MARIADU NA SKOLA TROKADU PROIBISON DI NOS LINGUA MATERNU, ti dia ki parse un marsianu pa leba-s pa rua pa es sigi ezenplu di ses irmon di Afrika di Sul na dia 16/06/1976!
FORTI ALIENASON!
Marsianu nha Ida padri Nikulau Ferera
Deixe um Comentário »
RSS feed for comments on this post. TrackBack URI
Deixe uma Resposta
Create a free website or blog at WordPress.com.
Entries e comentários feeds.


text:
"Ê ta insultan di tudu manera i ê ta txoman so nomi fedi, Ê ta tratan mesmu mal, Ê ta tratan sima katxor"
“ Bon dia Onda Kriolu.
Un ben li pidi opinion sobri un asuntu ki teni nha vida tcheu amarguradu.
Un ten 25 ano di idade i dja ten 15 ano ki N’sta vivi na Merka. Cabo Verde n’ta bai sempri i na ultimu bes ki n’bai un ranja un namoradu ki nu konxi desdi minino... Ê ten 3 fidju i 2 dja sta na Merka. Nu relaciona a distancia duranti 1 ano i nos amor era mesmu bunito, tudu kuza era maravilhozu. Dipos nu rezolvi tarzel pa Merka y primeru ki ben foi un si fidju di 7 anu, el kuandu é txiga es si fidju dja staba li.
Kuandu é txiga tudu kontinua bunito i lindo sima na nos primeru dia... Ê txiga na dia 18 di Maio i nu caza na dia 4 di Junho.
Foi un cazamentu bunitu ku tudu familia i amigos reunidos. Dipos nu bai tra si numero di social ki ta pirmitil trabadja na Merka . So ki el é pensa ma komu dja nu caza ma n’ta dal diskontu... i komu dja ê teni si karton di social na mon e pensa ma dja e teni tudu dokumentu... Foi enton ki ê kumesa muda... Ê kumesa straga kabesa pamodi ê pensa ma dja ê konxi Merka. Familia tambi kumesa ta pol kuzas na kabesa i un dia ê ruma si ropa i e bai mora la caza si irman ki tambe sta intxil kabesa. Ê txiga pontu di flan ma nunka ê ka gosta di mi, ma ê caza ku mi na Merka so pa dokumentu.
Ami un ta pensa ma n’ka mereceba pamodi pa alén di un gosta del un da tudu por tudu pan tral di Cabo Verde, el ku si fidjus. So na cazamentu un gasta 15 mil dolar.
Nes mumentu un sta xinti enganada... ê enganan txeu dimaz. Dja ê bai poi dedu na tinta pa ê tra si cartinha di rezidencia mas antis di ê dadu kartinhu nos tudu 2 nu ta txomadu pa entrevista na servisu di imigrason. Ê nes pontu ki n’teni duvida :
Uns alguen ta flan pan dal si dokumentu man ta ganha ku Deus, otus ta flan pan dexal deportadu pa Cabo Verde. Otus inda ta flan pan pol na justisa pamodi ka ta brinkadu ku sentimentu di pessoas. Ten alguen ki inda ta flan pan kancela pitison... Di forma ki un sta indiciza... N’ka sabi kuzé ki n’ta fazi.
Deus sabi ma nha kurason nunka ka desejal maldade, embora ê ta stressan txeu.... Ê ta insultan di tudu manera i ê ta txoman so nomi fedi... Ê ta tratan mesmu mal....Ê ta tratan sima katxor.
Tambi é ta fla ma n’ta pol kornu mas kel la ê di si kabesa ki ê ta tra, ka ten ninguen ki ta flal kel la.
Di kada bes ki ê ta fla ma ê ka gosta di mi ta dan so gana mata kabesa pamodi un ta amal mesmu di verdade....Ten dias ki nu ta sta fixi mas kuazi sempri ê ta tratan mal, mi ki ê un menina mutu dretu pan ta sta ta sufri si.
Ê por isu ki n’kré sabi kuzé ki n’ta fazi... Nhos djudan.
Obrigada.
fonte:ok


text:
ilha + antigu di Cabo Verde, ten tambe kes praias kor di oru y kel mar di cristal
"So es video dja ta pasau kel sensason di paz, di kalma y di trankuilidadi ki so na Maio ki bu ta xinti. Di facto dificelmenti bu ta obi ta papiadu di krimi, di roubo ou di dilinkuencia nes ilha ki ka ten nen thugs nen kasu-body. Mas ê ka so paz y trankuilidadi ki ta torna Maio un ilha irezistivel.
Pa alén di si populason amavel y acolhedor, Djarmai, ki ê kel ilha + antigu di Cabo Verde, ten tambe kes praias kor di oru y kel mar di cristal salpicadu di calhaus ki ta leba theu entendidus ta kre fla ma es ilha ê talvez un padacinhu di kel misterioza ilha Atlantida ki ben ta boia. Vizital" - texto by OK
comenta


text:
Tudo alguem sa insiste flam man korri tras de amor de rabidante-amor k kenha k tem mais k ta conta midjor...
Dento trebal sukuru, nsumara pam odja si Djonzinho ku nha Firmina ta dam conta de nha amor k skapam de dento palmo mo, ba contra ku matxicada na Praia Mariá...
Flado na cabu k sta candero, tudo mocinhos ta brinca "aliba-barkinha", e mi tudo mundo skeci di mi, na nha treba sukuru de bocal noti.
Vizinhos ka entende. Tudo alguem sa insiste flam man korri tras de amor de rabidante-amor k kenha k tem mais k ta conta midjor...
Mi ka nada ku mi, é mi propi ke miná la de fundo ruberinha. É mi propi k cascássia fundo rubera sem medo de bem dorme na stéra, tras de kel encantado k pa diá dochi nka sabi se nome...
Rapaz k conquistam ku um djobedura. Kel mos k djobem tám, k nha curba tremi cima barra berde.
Kel mos k ta papia ku mi ku lingua trancado dento boca, si céu de boca ta limia si strela na aitura, se odjos ta cendi cima spetáculo de fiticera...
Ah canadja, nha principe encantadu, kre ku mi pamodi djam krebu dja!
Dento kel, é skapam de palmo mo, é ba contra ku um tal de Ana Bela, k ta mora na práia Mariá.
Nflal: bé rapaz, logo de vera? Pam dexa mocinhos na roda ta speram ba canta aliba-barquinha, pam futi na rosto de nha Firmina ku Nhu Ntoni, pam corri bu traz cima menino traz de sulada pa bombudu... pa bu largam na mo...sem dor e sem piedade de kel manera li?
É flam sih: ah mina, se pa kre ku krem ku atxa mo ta tenem bu engana. Bo bu contenta ku candero mas mi nkre luz na poste, bo bu ta raganha dente ku strela na altura mas mi nkre odja novela, bu gosta de mar e mi ngosta de piscina, bu txoma Tarrafal de paraízo mas capital é nha vida!
Um bez go, nka flal nada. Minis ndjobel tam, dento si calafata d'odjo ti k nchintil ta tuntuni pe flam algum kusa...
Nflal si: Mos djobi li, entre kre ku ka krem, nta prefire kem k krem. Bu ta odjam sakedo la ta bai, bu ta fla djo ratadjo sakedo lá mas fica ta sabi, ma dento mi tem um alma k ta cendi so de sabi ma é kenha k krem dja naci dja, parcem mi k bem pa becu mariado...
Nta fitxa odjo nta sonha kol ku coraçom grande, k sikre nu teni casa basiu, nu ta ri ti k machi limpo...
Rapaz, nha familia ka kriam ku luxo mas inchinam amor na berço, nha vida ka foi facil mas mi nsabi kuse ke dignidade...
Rapaz, entre sorte ku azar, sodade ku tristeza, dor pa sabura, tchoro pa raganha denti... nta prefire ficau obrigado pa bu conforto ntom, pamodi mi nbem la de fora, mi propi ke badia pé ratxado...
Fora sta tão dento mi k ka stam nem me ta sai um dia...ayam, se kela k bu ta txoma de nocenteça, nhu pode sta a vontade, mi nka importa!
Ba bu caminho. Sigui bu viagem, ba contra ku bu miná... se um dia dau sodade mi, lembra ma entre dabu sol ku strela e televisom ku piscina, bu prefire odja mundo na um quadrado e bu perde spetáculo k é odja vida, ku odjo de um menina de fora.
By; Dicla Gonçalves


text:
Stória Stória sta ta djobedu ku kafuka
Manuela Pereira, tuga ku alma di kriola, sta ta djobi stórias tradisional di Kabu Verdi pa publika na sé blog Palavra Imagem. Sé objetivu é publika kontus tradisional di tudu ilha di nós tera, ma na internet sta difisil di atxa. Nton, nu ka podi dexa Manuela djobi ku kafuka pa nu ka da-l un forsinha. Kenha ki kré manda-l un ó más storia, inderesu é palavraimagem@yahoo.com. Pra já, dja é teni dos kontu publikadu: un partis di Djarfogo e otu é "Unine", un kontu tradisional di Santanton, publikadu pa Leão Lopes en forma di livru.
Universu oral di Kabu Verdi é rei di riku. Difikuldadi é teni tudu kes storias rakodjedu y publikadu. Alias, keli é tema di prugrama Konbersu Sabi di sugunda fera, na TCV: tradison oral y modernidadi. Konvidadus é Tomé Varela da Silva y José Maria Semedo, dós investigador kultural. Pa Manuela, é util djobi livru "Na boka noti", di Tomé Varela, reditadu ontordia pa Institutu di Biblioteka Nasional. Un obra ki ta riuni storias di várius ilha. Nhos ta lenbra di kel tenpu, na 1988, kantu lus ta bába senpri y TVEC pára di dá? Ami, mininu, ku nhas irmon y kolegas, nu ta paraba di noti ta obiba stórias di Rosa Manka, sobri prinseza, Nho Rai, Nho Lobo ku Xibinhu, Bokaju...


text:
La de riba sakedu ta odja kes poku strelas ki inda sobra na céu des cidade
Enquanto nu ta papia kusas sen interesse
Bu surizo kontagia nha exitason
Di ka pega na palavras certas
Nem momento certo
De contau mo ki dentu mi staba ta ferbi de paixão
É ka medo de kontau
Ou diskunfiansa do ki nsta xinti pa bo,
É um misto de "nka sabe kusé"
Ki ka kre kontrariau nem na nha pensamento
Dento kel friozinho ki riska na nos meio
Bu olhar spia pa longe
Mesmo tempo ki é faze um radiografia di nos presença
Um specie de konvite ki nka ntende: nha speransa tirsidja!
Kanto ntenta percebel, na meio de noti nu staba,
É finkan um luz na fundo nha kurason:
Um luz ki ka flan pa nbai
Ki també ka flan pa nfika,
Ka flan nkreu um dia, gosi li
Ou nunca mais.
Simplesmente bu matan bu dexan pa n'vive!
Sima um "meio desorientado"
Despedaçado metedo num saco,
Nka sabe fla mo ki foi nos noti d'onti


text:
Tetun - Saida mak 1800RESPECT?
Ita ema hotu tenkesér halo buat ruma atu responde ba violénsia no abuzu oioin. 1800RESPECT mak ajénsia nasionál ne’ebé ajuda ho problema asalta seksuál, violénsia doméstika no violénsia iha família laran. Ajénsia 1800RESPECT fó tulun ba vítima, no ba vítima nia família no traballadór sira. Ami fó konsellu liuhusi telefone no internét, no ami-nia sítiu internét oferese konsellu, informasaun kona-ba sé mak Ita bele kontakta atu hetan ajuda sira, no informasaun seluk tan. Ita bele hetan ajuda sira-ne’e hotu liuhusi sítiu internét ida-ne’e ka hodi telefone ba númeru 1800 737 732.
Ajénsia 1800RESPECT haka’as an atu apoia ema Austrália sira-nia direitu atu moris iha sosiedade ne’ebé la iha violénsia. Se Ita hasoru ona asalta seksuál ka violénsia doméstika ka violénsia iha família laran, ka se Ita sente iha duni risku kona-ba buat sira-ne’e; se nune’e ami bele fó ajuda ba Ita. Ami mós bele ajuda se Ita apoia vítima ruma ka serbisu iha área ida-ne’e.
Hetan ajuda
Ajénsia 1800RESPECT iha ema ne’ebé fó konsellu liuhusi telefone no internét. Sira bele ajuda Ita ho buat tuirmai ne’e:
-
informasaun no apoiu,
-
ajuda atu kontakta ajénsia seluk,
-
konsellu no tulun kona-ba saida mak Ita bele halo agora, no
-
ajuda atu planu nanis kona-ba hetan seguransa.
Hetan informasaun
Sítiu 1800RESPECT iha informasaun ne’ebé klaru no fasil atu komprende. Informasaun ne’e sei ajuda Ita atu hatene sinál sira kona-ba abuzu oioin no violénsia, planu kona-ba hetan seguransa, no buka-hetan ajénsia sira-ne’ebé bele fó tulun ba ema.
Informasaun no apoiu ba família no kolega sira
Família no kolega sira mós bele uza ajénsia 1800RESPECT. Se karik Ita hanoin barak kona-ba família ida, labarik ida, ka kolega ida, nune’e ajénsia 1800RESPECT bele ajuda. Kuandu ema ida fó sai katak sira hasoru violénsia doméstika ka violénsia iha família laran, ka asalta seksuál, karik Ita sente hakfodak no la hatene atu hatete saida ka halo saida. Ajénsia 1800RESPECT iha informasaun no buat seluk tan ne’ebé família no kolega sira bele uza atu fó ajuda. Família ka kolega ruma bele telefone ba ema ne’ebé fó konsellu atubele ko’alia kona-ba situasaun ne’e, husu pergunta sira, no hetan informasaun seluk tan. Sítiu iha internét iha informasaun kona-ba ajénsia sira ne’ebé fó tulun ba ema ne’ebé hasoru violénsia doméstika ka violénsia iha família laran, ka asalta seksuál, no iha resposta ba pergunta sira-ne’ebé baibain ema husu. Iha mós link ba sítiu sira husi ajénsia sira iha Austrália nia estadu ida-idak. Iha mós informasaun kona-ba oinsá atubele planu kona-ba hetan seguransa. Atu apoia ema seluk, ida-ne’e bele lori estrese ba tempu kleur. Entaun ajénsia 1800RESPECT bele fó apoia ba família, kolega no mós ba vítima sira.
Informasaun no apoiu ba serbisu-na’in no profisionál sira
Iha sítiu internét ne’e iha fatin espesiál ba serbisu-na’in no profisionál sira. Iha informasaun kona-ba violénsia doméstika no violénsia iha família laran, informasaun kona-ba asalta seksuál, informasaun kona-ba obrigasaun atu fó-hatene autoridade ruma (kesar), no kona-ba trauma ne’ebé Ita bele hetan tanba halo serbisu hanesan ne’e.
Austrália nia estadu no teritóriu balu fó obrigasaun ba ema atu kesar kona-ba violénsia doméstika ka violénsia iha família laran. Estadu no territóriu hotu fó obrigasaun atu kesar kona-ba asalta seksuál, abuzu fíziku ka deskuida família (la tau matan ba família). Sítiu ne’e iha informasaun ne’ebé ajuda serbisu-na’in sira atu hatene bainhira mak sira tenke kontakta polísia no/ka ajénsia protesaun ba labarik nian.
Hodi ajuda ema seluk bele halo Ita sente di’ak, maibé serbisu ne’e la fasil. Ita tenke nafatin hatudu laran-di’ak no laran-sadi’a. Serbisu-na’in no ema profisionál sira-ne’ebé sempre ajuda ema ne’ebé hasoru trauma, dala ruma sira mós sente laran-tun no estrese tanba serbisu ne’e. Serbisu-na’in sira mós bele kontakta ajénsia 1800RESPECT atu hetan apoiu no konsellu.
Oinsá atu kontakta 1800RESPECT
Ita bele kontakta 1800RESPECT liuhusi dalan oioin. Ita bele dere ba 1800 737 732 (iha mós ema ne’ebé halo durubasa). Uza sítiu http://relayservice.gov.au/ hodi hetan ajénsia balu seluk tan. Karik Ita sente katak seguru liu atu uza internét atu hetan konsellu. Ita bele asesu ba konsellu sira liuhusi internét iha 1800RESPECT nia pájina inisiál (homepage). Konsellu ne’ebé Ita hetan liuhusi internét mak konsellu direita husi ema seluk. Ema ne’ebé fó konsellu sei ko’alia hamutuk ho Ita-Boot hodi hakerek iha internét. Hodi uza sítiu 1800RESPECT iha internét, Ita tenke hamate ‘popup-blocking’ iha Ita-nia web browser. Ita presiza uza internét ne’ebé funsiona.
Se Ita-Boot gosta liu ko’alia hamutuk ho ema ka ko’alia liuhusi telefone, bele mós arranja ida-ne’e liuhusi sítiu internét ne’e.
Atu hetan sítiu internét ne’e loke www.1800respect.org.au
Se hasoru perigu ruma dere ba 000 atu hetan ajuda husi polísia.
Atu hetan ajénsia emerjénsia hodi uza TTY ka National Relay Service, loke ba sítiu http://relayservice.gov.au/making-a-call/emergency-calls/
This resource was developed for 1800RESPECT by:
Ethnic Child Care, Family and Community Services Co-operative ltd http://eccfcsc.org/


text:
LISON 10
Modi ki bu pode sabe kal ki é relijion verdaderu?
1. Ten sô un relijion verdaderu?
Jizus inxina se sigidoris sô un relijion: kel verdaderu. Relijion verdaderu é sima un strada ki ta leba-nu pa vida. Jizus fla: ‘Kes algen ki ta atxa-l é poku.’ (Mateus 7:14) Deus ta seta sô relijion ki ta sigi se Palavra, ki é verdadi. Tudu kes adorador verdaderu sta unidu na un sô fé. — Lé João 4:23, 24; 14:6; Efésios 4:4, 5.
2. Kuzê ki Jizus fla di falsus kriston?
Jizus aviza ma kes falsu proféta ta stragaba relijion verdaderu. Pa fóra, es ta parse ma es é adorador verdaderu. Ses relijion ta fla ma es é kriston. Má, nu ta konsigi odja ma es é ka kriston verdaderu. Modi? Pamodi é sô na relijion verdaderu ki nu ta atxa kristons di verdadi. Tudu algen ta da kónta ma es ten bon manera di ser i ma es ta faze kuzas dretu. — Lé Mateus 7:13-23.
3. Modi ki bu pode sabe ken ki é kristons verdaderu?
Odja sinku manera:
Kristons verdaderu ta ruspeta Bíblia pamodi el é Palavra di Deus. Es ta faze di tudu pa vive sima Bíblia ta fla. Nton, relijion verdaderu é ka sima kes relijion ki ta sigi ideias di ómi. (Mateus 15:7-9) Kristons verdaderu ka ta prega un kuza pa dipôs es faze otu. — Lé João 17:17; 2 Timóteo 3:16, 17.
Ken ki ta sigi Jizus di verdadi ta da valor pa nómi di Deus, ki é Jeová. Jizus da nómi di Deus valor kantu el inxina pesoas kal ki é nómi di Deus. El djuda pesoas konxe Deus i el inxina-s ora pa nómi di Deus ser santifikadu. (Mateus 6:9) Na undi ki bu ta mora ki relijion ki ta inxina kal ki é nómi di Deus? — Lé João 17:26; Romanos 10:13, 14.
Kristons verdaderu ta prega Reinu di Deus. Jeová manda Jizus pa prega ‘notísias sábi di Reinu’. Speransa pa tudu algen é sô Reinu di Deus. Ti dia ki Jizus móre el pâpia di Reinu. (Lúkas 4:43; 8:1; 23:42, 43, BPK) El fla ma se sigidoris ta pregaba Reinu. Si un algen ben bu kaza i el pâpia ku bo di Reinu di Deus, bu ta fla ma el é di ki relijion? — Lé Mateus 24:14.
Ken ki ta sigi Jizus ka ta faze párti di es mundu mau. Bu ta konxe-s pamodi es ka ta mete na pulítika, na grévi nen na manifestason. (João 17:16; 18:36) Tanbê es ka ta faze kuzas mariadu di es mundu. — Lé Tiago 4:4.
Kristons verdaderu é konxedu pa amor ki es ten pa kunpanheru. Na Palavra di Deus, es prende ruspeta algen di tudu rasa. Txeu bês relijion falsu ta da géra di mundu grandi apoiu, má kristons di verdadi ka ta faze si. (Miquéias 4:1-3) Kristons verdaderu, di korason, es ta uza ses ténpu i kuzas ki es ten pa djuda otus i pa da-s koraji. — Lé João 13:34, 35; 1 João 4:20.
4. Bu ta konsigi sabe kal ki é relijion verdaderu?
Ki relijion ki ta inxina sô kel ki sta na Bíblia, ki ta da nómi di Deus valor, ki ta prega ma é sô Reinu di Deus ki é speransa pa tudu algen? Ki grupu ki ta mostra amor i ki ka ta mete na géra? Kuzê ki bu ta atxa? — Lé 1 João 3:10-12.


text:
KAPÍTLU 9
Nu sta ta vive na ténpu di fin?
1. Modi ki nu pode sabe kuzê ki sta pa kontise na futuru?
ÓRAS ki bu odja tilivizon i bu obi rádiu, talvês bu ta pergunta: ‘Kuzê ki sta ben kontise ku es mundu?’ Monti algen ta kridita ma nu sta na fin di mundu, pamodi maldadi i kuzas ki sta ta kontise oji. Má é simé? Modi ki nu pode sabe kuzê ki sta pa ben kontise na mundu? Nos nu ka ta konsigi fla kuzê ki sta pa kontise na futuru. Má Jeová Deus ta konsigi. El ta uza Bíblia pa fla-nu modi ki nos futuru ta ser i kuzê ki ta ben kontise ku Téra. — Isaías 46:10; Tiago 4:14.
2, 3. (a) Kuzê ki disiplus di Jizus krê sabeba? (b) Ki respósta Jizus da-s?
2 Bíblia ta fla ma fin di mundu é ka fin di Téra, má é fin di maldadi. Jizus fla ma maldadi ta ben kaba óras ki Reinu di Deus ben governa mundu interu. (Lucas 4:43) Disiplus di Jizus krê sabeba na ki ténpu ki Reinu ta binha. Es pergunta: ‘Na ki ténpu ki kes kuza li ta ben kontise i kal ki é sinal di bu prezénsa i di fin di es sistéma?’ (Mateus 24:3) Jizus ka fla-s é ki dia. Má el fla-s kuzê ki ta kontiseba antis di es mundu finda. Kuzê ki Jizus fla-s sta ta kontise oji.
3 Na es kapítlu nu ta ben odja próvas ki ta mostra ma nu sta ta vive na ténpu di fin. Má primeru nu meste sabe sobri un géra ki kontise na Séu. Kel-li ta splika pamodi ki sta ta kontise kuzas mariadu na Téra.
UN GÉRA NA SÉU
4, 5. (a) Kuzê ki kontise na Séu dipôs ki Jizus bira Rei? (b) Modi ki situason na Téra ta fikaba dipôs ki Satanás tradu di Séu?
4 Na kapítlu 8 nu prende ma Jizus bira Rei na 1914. (Daniel 7:13, 14) Apocalipse, un livru di Bíblia, ta fla ma kontise un géra na Séu: ‘Miguel ku se anjus géra kóntra dragon, i dragon ku se anjus géra’. * Satanás i se dimónis perde géra i es botadu di Séu pa Téra. Imajina alegria ki anjus xinti! Má i kes algen na Téra? Bíblia fla ma situason ta pioraba. Pamodi? Pamodi Diabu sta uma xatiadu, ‘dja ki el sabe ma falta-l poku ténpu’. — Apocalipse 12:7, 9, 12.
5 Falta poku ténpu pa Deus poi Diabu prézu. Pur isu, Diabu sta ta faze tudu kel ki el pode pa poi prublémas na Téra. Nu ben odja kuzê ki Jizus fla ma ta kontiseba na ténpu di fin. — Djobe párti PRENDE MÁS nu 24.
TÉNPU DI FIN
6, 7. (a) Modi ki nu sabe ma profesia di Jizus sobri géra sta ta kunpri? (b) I sobri fómi?
6 Géra. Jizus fla: “Gentis di un nason ta briga ku gentis di otu nason.” (Lúkas 21:11, BPK) Nunka ka móre txeu algen na géra sima na nos ténpu. Un organizason (Worldwatch) ki ta faze piskiza sobri kuzas ki ta kontise na mundu, fla ma géra ki fazedu di anu 1900 ti anu 2000 mata algen três bês más txeu di ki na géra ki fazedu di ténpu di Jizus ti anu 1900. Kel piskiza tanbê mostra ma di 1914 ti gósi géra dja mata más di 100 milhon di algen. Imajina mizéria i sufrimentu ki milhons di algen ta pasa pamodi géra!
7 Fómi. Jizus fla: “Gentis ta ben sufri txeu fómi.” (Lúkas 21:11, BPK) Nbóra oji ten kumida más txeu ki un bês, simé un monti algen ta pasa fómi. Pamodi? Pamodi es ka ten dinheru pa kunpra kumida ô es ka ten txon pa es símia. Ten más di un milhon di algen ki ta vive ku ménus di un dóla (ménus di 100 skudu di Kabu Verdi) pur dia. Organização Mundial da Saúde ta fla ma milhons di kriansa ta móre tudu anu pamodi es ka ten kumida pa kume.
8, 9. (a) Modi ki kes profesia di Jizus sobri tremor di téra sta ta kunpri? (b) I kes sobri duénsa?
8 Tremor di téra. Jizus fla: “Téra ta treme ku forsa.” (Lúkas 21:11, BPK) Piskiza ta mostra ma tudu anu ta kontise txeu tremor di téra. Désdi anu 1900 más di 2 milhon di algen móre pamodi tremor di téra. Mákinas ki ómis ten oji, ta konsigi fla ma sta ben kontise un tremor di téra, más sédu ki kes mákina di un bês. Má simé un monti algen ti inda sta ta móre pamodi tremor di téra.
9 Duénsa. Jizus fla ma ta ben tinha txeu duénsa prigozu ki ta spadjaba faxi i ki ta mataba un monti algen. (Lucas 21:11) Dotoris ta konsigi trata un monti duénsa, má inda ten otus duénsa ki ka ten kura. Ten rilatórius ki ta fla ma tudu anu milhons di algen ta móre pamodi duénsas, sima tuberkulozi, paludismu i kólera. Alén di kel-li, na últimus 40 anu, dotoris dja diskubri más di 30 duénsa novu. Alguns di kes duénsa li ka ten kura.
MODI KI PESOAS TA SÉRBA NA TÉNPU DI FIN
10. Modi ki 2 Timóteo 3:1-5 ta fla ma pesoas ta sérba na ténpu di fin?
10 Na 2 Timóteo 3:1-5, Bíblia ta fla: ‘Na ténpu di fin, kuzas ta fika konplikadu, difísil di aguenta’. Apóstlu Polu fla ma pesoas
ta pensaba sô na ses kabésa
ta amaba dinheru
ka ta obiba ku pai ku mai
ta sérba traidoris
ka ta tinha amor pa família
ta sérba diskontroladu
ta sérba violéntus
ta gostaba más di pasa sábi di ki di Deus
ta finjiba ma es ta amaba Deus, má es ka ta obiba ku el
11. Kuzê ki Salmo 92:7 ta fla ma ta ben kontise ku algen mau?
11 Bu ta atxa ma oji pesoas ta konporta asi? Na mundu interu ten un monti algen ki ta konporta asi. Má Deus promete ma el ka ta dexa kuzas kontínua si pa txeu ténpu. Salmo 92:7 ta fla ma óras ki nu odja ‘algen mau ta bira txeu sima padja ô kes algen ki ta faze maldadi ta ten bons rezultadu, é pamodi es sta kuazi ta ser distruídu pa tudu ténpu.’
NOTÍSIAS SÁBI NA TÉNPU DI FIN
12, 13. Kuzê ki Jeová djuda-nu prende na ténpu di fin?
12 Nu odja ma Bíblia dja flaba ma pesoas ta sufreba txeu na ténpu di fin. Má tanbê Bíblia fla ma ta kontiseba kuzas sábi. Nu ben odja dôs di kes kuza.
13 Povu di Deus ta ntendeba Bíblia midjór. Proféta Daniel skrebe sobri ténpu di fin. El fla: ‘Konhisimentu di verdadi ta bira rei di txeu.’ (Daniel 12:4) Deus ta ben djudaba se povu ntende Bíblia mutu más ki un bês. Jeová Deus sta ta faze kel-li désdi 1914. Pur izénplu, nu prende ma nómi di Deus é inportanti i kuzê ki el krê pa Téra. Tanbê nu prende verdadi sobri resureison i nu ntende kuzê ki é resgati. Nu prende ma é sô Reinu di Deus ki pode rezolve nos prubléma. Alén di kel-li, Deus inxina-nu kuzê ki nu meste faze pa nu ser filís i pa nu faze se vontadi. Má kuzê ki povu di Deus ta faze ku tudu kes kuza ki es prende? Pa responde es pergunta nu ben odja un otu profesia. — Djobe pártis PRENDE MÁS nu 21 i nu 25.
14. (a) Na undi ki sta ta pregadu notísias sábi di Reinu? (b) Ken ki sta faze es trabadju di pregason?
14 Pregason ta fazedu na mundu interu. Kantu ki Jizus staba ta pâpia di ténpu di fin, el fla: ‘Es notísias sábi di Reinu ta ben ser pregadu na mundu interu.’ (Mateus 24:3, 14) Kes notísia sábi di Reinu sta ta ser pregadu na más di 230 país i na más di 700 língua. Tistimunhas di Jeová di tudu nason i di tudu rasa sta ta djuda pesoas di tudu lugar ntende kuzê ki é Reinu di Deus i kuzê ki el ta ben faze pa mundu. (Apocalipse 7:9) Es ta faze es trabadju di grasa. Má sima Jizus dja flaba txeu algen ta fikaba ku raiba i ta pirsigiba se sigidoris. Má simé ka ten nada ki ta konsigi para es trabadju di pregason. — Lucas 21:17.
KUZÊ KI BU MESTE FAZE?
15. (a) Bu ta kridita ma nu sta vive na ténpu di fin? Pamodi? (b) Kuzê ki ta ben kontise ku kes algen ki ka ta obi ku Jeová? I ku kes ki ta obi?
15 Bu ta kridita ma nu sta vive na ténpu di fin? Txeu profesia di Bíblia ki ta fala sobri ténpu di fin sta ta kontise. Ka ta dura, Jeová ta manda para pregason di notísias sábi i ‘fin’ ta txiga. (Mateus 24:14) Kuzê ki é fin? É óras ki Jeová traze se géra di Armajedon pa kaba ku tudu maldadi. Jizus i se anjus poderozu ta ben kaba ku tudu kes algen ki ka krê obi ku Jeová i Jizus. (2 Tessalonicenses 1:6-9) Dipôs, Satanás i se dimónis ta podu prézu i asi es ka ta pode ngana ningen. I pesoas ki ta obi ku Deus i ta seta se Reinu ta ben odja tudu promésas di Deus ta kunpri. — Apocalipse 20:1-3; 21:3-5.
16. Dja ki fin sta pértu, kuzê ki bu meste faze?
16 Ka ta dura es mundu governadu pa Satanás ta txiga fin. Pur isu, é inportanti nu pergunta: ‘Kuzê ki N meste faze?’ Primeru, ka bu dexa nada trapadja bu studu di Bíblia. Jeová krê pa bu prende kada bês más. (João 17:3) Sugundu, sforsa pa bu sisti tudu runions di Tistimunhas di Jeová. Tudu simana es ta djunta pa studa Bíblia. (Lé Hebreus 10:24, 25.) Tirseru, si bu odja ma bu meste faze mudansas na bu vida ka bu dura ki faze-s. Si bu faze vontadi di Jeová, bu amizadi ku el ta fika más fórti. — Tiago 4:8.
17. Pamodi ki fin ta txiga na un óra ki txeu algen ka ta sta ta spéra?
17 Apóstlu Polu splika ma distruison di algen mau ta txiga na un óra ki kuazi tudu algen ka ta sta ta spéra. El fla ma es dia ta ben ‘sima un ladron di noti’. (1 Tessalonicenses 5:2) Jizus dja flaba ma monti algen ka ta ligaba pa kes próva ki ta mostra ma nu sta ta vive na ténpu di fin. El konpara ténpu di fin ku ténpu di Nué. El fla: ‘Na kel ténpu es ta viveba ses vida normal, es ta bebeba, es ta kumeba, es ta kazaba sima éra ses kustumu, ti ki txiga dia ki Nué entra na kel grandi barku ki ta txomadu arka. Nton ben un grandi txuba ku txeia ki kaba ku tudu es ki ka entra na arka’. — Lúkas 17:27, BPK.
18. Ki avizu Jizus da-nu?
18 Jizus aviza ma fin ta ben di rapenti ‘sima un armadilha’, i ma el ta ben ‘pa tudu algen na mundu’. Tanbê el fla se sigidoris pa ka fika distraídu ku ‘kume dimás, ku bebe dimás i ku preokupasons di vida’. El fla-s pa es sta sénpri ku ‘atenson i ta faze orason tudu óra pa es pode skapa di tudu kes kuza ki sta pa kontise i pa es pode fika sakédu dianti di Fidju di Ómi’ ô Jizus. (Lucas 21:34-36) Pamodi ki é rei di inportanti nu presta atenson na avizu ki Jizus da? Pamodi ka ta dura, mundu di Satanás ta ben ser distruídu. Sô kes ki obi ku Jeová i ku Jizus é ki ta skapa di distruison i es ta ben vive pa tudu ténpu na kel mundu novu. — João 3:16; 2 Pedro 3:13.
^ par. 4 Miguel é otu nómi di Jizus Kristu. Djobe párti PRENDE MÁS nu 23.


text:
terça-feira, 21 de fevereiro de 2017
Interpretason di artigu Nonu di Konstituison
Pa Okazion di Dia Internasional di Língua Matérnu (21/2/2017)
“LÍNGUAS OFICIAIS”
(Artigu 9º di Konstituison)
Na Dia Internasional di Língua Matérnu, N krê partilha ku nhos tudu alguns refleson sobri artigu 9º di Konstituison di Repúblika.
1. Na epígrafi di es artigu nu ta atxa : “Línguas Oficiais”.
2. Nunbru 1 di es artigu ta fla: “É língua oficial o Português”.
3. Nunbru 2 ta fla “O Estado promove as condições para a oficialização da língua materna cabo-verdiana, em paridade com a língua portuguesa”.
4. Na nunbru 3 nu ta atxa: “Todos os cidadãos nacionais têm o dever de conhecer as línguas oficiais e o direito de usá-las”.
Nu ka meste ser jurista pa entende ma Konstituison di Repúblika, inplisitamenti, dja konsagra kriolu komu língua ofisial. Si oji nu ta difende ma Parlamentu debe diklara nos língua matérna komu língua ko-ofisial é apénas pa splisita u-ki inplisitamenti dja sta konsagradu.
a) Na verdadi, óki na epígrafi di artigu 9º nu ta atxa “Línuas Oficiais”, suguramenti el sa ta pâpia di purtugês y di kriolu kabuverdianu. Ka ten spasu pa otu interpretason.
b) Óki na nunbru 1 el ta fla “É língua oficial o português” y non “a língua oficial é o português”, é pamodi el ta admiti ma pa alén di purtuguês ten otu língua ofisial. Ka ten spasu pa otu interpretason.
c) Óki na nunbru 2 el ta konsagra ma “O Estado promove as condições para a oficialização da língua materna cabo-verdiana, em paridade com a língua portuguesa”, el krê fla ma kriolu dja é ofisial, mas ma nu meste promove si ofisializason en paridadi ku português. Kualker otu entendimentu ta disvia di spritu di lei.
d) Fialmenti, óki na nunbru 3 el ta ordena ma “Todos os cidadãos nacionais têm o dever de conhecer as línguas oficiais e o direito de usá-las”, el ta mostra klaru rekonhisimentu di kriolu komu língua ofisial. Efetivamenti, ka ta da pa iziji un dever y konfiri un direitu di un kusa ki ka ta izisti. Si Konstituison ta fla ma sidadãus ten dever di konxe línguas ofisial y direitu di uza-s, é pamodi el ta rakonhisi ma tantu purtugês komu kriolu é língua ofisial. Ka tem spasu pa otu entendimentu.
Konkluzon: Lójika y spritu di artigu 9º ta fla-nu ma Konstituison dja rakonhise kriolu, nos língua matérnu, komu língua ofisial y ma Stadu y nos tudu nu debe kria kodisons pa promove paridadi ku purtuguês na adiministrason, na ensinu, na situasons formal y informal di kumunikason. Kel-li ta signifika ma purtugês ki é nos língua di komunikason formal debe ser tanbe língua di kumunikason informal; y kriolu k’é língua di nos kumunikason informal, debe ser tanbe língua di kumnikaso formal.
Nu ta dizeja ardentimenti ki prósimu revison konstitusional ta ben splisita, na nunbru 1 di artigu 9º, ma “São línguas co-oficiais da República o CABOVERDIANO e o PORTUGUÊS”.
domingo, 19 de fevereiro de 2017
UNIDADI Y LUTA
ATUALIDADI DI PALAVRA DI ÓRDEN
“UNIDADI Y LUTA”
Antis di más, nu krê saúda XV Kongrésu di PAICV, kunprimenta tudu kongresistas y tudu raprizentatis di partidus amigu, filisita kamarada Janira Hopffer Almada, pa vitória spresivu na si rasenti eleison pa Prizidnti di PAICV.
Preokupadu ku situason atual di nos Partidu ki perde três eleison (lejislativu, munisipal y, di algun fórma, prizidensial tanbe); ku alguns dizentendimentu ki surji na seiu di PAICV dipôs di diróta na urnas, N disidi, na es Kongrésu, pâpia di “Unidadi y di Luta” ki, pa mi, é midjór stratéjia pa PAICV volta, di novu, pa “puder”.
Razons ki leba-m skodje téma “Unidadi y Luta”:
Na stória di nos Partidu, dja désdi Luta pa konkista di Indipendénsia y ruspetu pa dignidadi di nos povu, Amílcar Cabral, vizionáriu sima el éra, el stabilise komu léma stratéjiku pa vitória “Unidadi y Luta”.
Ku es léma, Cabral mobiliza studantis, emigrantis, kanponezis, trabadjadoris, pa epopeia di Luta di Libertason; el y si konpanherus es konvense ONU y Komunidadi Internasional di justéza y di bondadi di kel luta la.
Cabral móre pur kauza di manóbras suju di adiversáriu; di intrigas y di inkonprenson na seiu di alguns konbatenti. Entritantu, mórti di Cabral galvaniza sentimentu di “unidadi y di luta” y 24 di Seténbru di 1973, na Giné-Bisau, y 5 di Julhu di 1975, na Kabuverdi, kontise.
Ku Indipendénsia, un nobu epopeia di luta komesa. Éra presizu orgniza Stadu, konstrui ekonomia, garanti pãu, edukason, saúdi, kria y ekipa struturas, kria y operasionaliza infastruras di dizenvolvimentu.
Duranti 15 anu (1975-1990), ku sinerjia di “unidadi y luta”, “pédra pa pédra, di ilha pa ilha”, di kanpu ti sidadi, na tudu txada ku rubera, Kabuverdi bai ta avansa, el sai di anonimatu, mundu komesa ta ruspeta-l, nos povu xinti vantájen di autoditermiason, mas si anbison éra más grandi: el kreba más liberdadi, más demokrasia, más dizenvolvimentu.
Na es altura (meadus di anus 80 y prinsípiu di anus novénta) unidadi na PAICV ba ta sufri alguns erosãu, surji alguns disidenti, povu raklama más kualidadi di vida, y MpD imerje komu portador di un nobu speransa.
Duranti 10 anu ta trabesa dizértu (di 1991 ti 2001), PAICV raforsa si unidadi, galvaniza si diterminason di projeta Kabuverdi pa otus patamar di dizenvolvimentu y povu, na urna, konfia-l más 15 anu di mandatu. Duranti tudu es ténpu, infrastrurason di país aumenta konsiderávelmenti, sistéma di edukason y di saúdi da saltus konsiderável, ekonomia di país fortalise, Kabuverdi pasa ta referensiadu komu modelu di dizenvolvimentu y di demokrasia na Áfrika.
Entritantu, ku disgastis di 15 anu di puder y erozãu di unidadi partidáriu, na kupla y na bazi di Partidu, kontise diróta di 20 di Marsu y di 4 di Seténbru di 2016.
Na es momentu, unidadi di Partidu sa ta ser afetadu ku alguns vózis ta insinua ma diróta é di rusponsabilidadi kuazi ki skluzivu di Prizidenti Janira Hopffer Almada. Es mesmu unidadi sa ta fika debilitadu óki alguns militantis ta maltrata Prizidenti di Partidu, na prasa públiku, ku un linguájen inamistozu, agresivu y tudu kel-li na nómi di liberdadi di spreson, y di spasu pa sensibilidadi previstu na Statutus.
N krê dexa klaru ma liberdadi di spreson é un direitu y ma spasu pa sensibilidadis debe ser ruspetadu. U-ki é inaseitável é fórma agresivu y inamistozu módi alguns militanti krê fase isersísiu di es direitu.
Na Partidu, un kamarada é ka inimigu, é ka adiversáriu. Tudu krítika é ben-vindu désdi ki feitu ku verdadi, ku ruspeitu, ku elevason y na spasu adekuadu, sen skese ma é un kamarada ki nu sa ta kritika.
Es kongrésu ta ser stóriku si direson di Partidu rakonhise eventuais falha, si sensibilidadis izistenti rakonhise izajeru na linguajen utilizadu y inapropriedadi di spasu skolhidu pa krítikas ki sirkula na komunikason sosial.
Na “unidadi y luta”, na izersísiu di sensibilidadis ku verdadi, ruspeitu y elevason, nu ta torna koloka PAICV na róta y na azágua di puder.
PAICV é un patrimóniu konstruídu pa nos tudu. PAICV meste trabadju y engajamentu di nos tudu. Anton, nu uni y ku es union, suguramenti, nu torna pô PAICV riba la na puleru. Asi, un PAICV más fórti, sertamenti, el ta kontribui pa un Kabuverdi más justu y más inklusivu. Obrigado.
Subscrever: Mensagens (Atom)


text:
LISON 7
Tori di Babel
Dipôs di Dilúviu, fidjus di Nué i ses mudjer ten txeu fidju. Ses família fika grandi i es kumesa ta spadja pa tudu párti di Téra sima Jeová flaba es.
Má alguns di kes família ka obi ku Jeová. Es fla: ‘Nu ben faze un sidadi i nu ta fika li. Nu ta ben faze uma tori altu ki ta txiga séu. Tudu algen ta bira ta konxe-nu.’
Jeová ka fika kontenti ku kuza ki es staba ta faze. Nton el disidi pô-s para. Bu sabe modi ki el faze kel-li? Dirapenti el pô-s ta pâpia un monti língua diferenti. Dja ki es ka ta ntendeba kunpanheru, es para di faze kel trabadju. Kel sidadi ki es staba ta faze fika ta txomadu di Babel, ki siginifika “Konfuzon”. Pesoas kumesa ta sai di la i ta bai mora na tudu párti di Téra. Má es kontínua ta faze kuzas mariadu na kes lugar ki es bai. Má, tinha algun algen ki inda ta amaba Jeová? Nu ben odja na kel otu kapítlu.
‘Deus ta rabaxa kalker algen ki tenta poi se kabésa la di riba. Má Deus tanbê ta poi la di riba kalker algen ki rabaxa se kabésa.’ — Lúkas 18:14, BPK


text:
Cipriano Pascoal Gomes foi baleadu ku um tiru na kabesa onti quinta-fera di note. 2 indivíduos encapuçados entra na si kasa e es dâl tiru, Cipriano ta mora na zona di Chã di Vital, na Sanvicente.
Vítima, ki ten 43 anu foi operado, ti inda é sta na bloco operatório.
Segundo fontes di jornal asemana,2 alguen ku rostu tapadu, romba porta ku um janela e es entra na kasa di vítima. Cipriano staba na sala, kantu kes 2 homi parce ê tenta fugi pa otru kuarto di kasa.
Na momento ki ê pintxa porta, um di kes indivíduos dispara um tiru ki certal na kabesa.
Dispos kes homi panha um cartera ki staba riba mesa, ki tinha mas ou menos quarenta mil scudu, e es fugi.
Autoridades dja sta na investiga es kazu, es krê sabe kenha ki ê kes 2 homi e kual ki foi motivo des kometi es crime.


text:
PERGUNTA 9
N debe kridita na ivoluson?
KUZÊ KI BU TA FAZEBA?
Imajina kel situason li: Adilson sénpri kridita na Deus i ma é Deus ki kria tudu kuza. Má gósi el tene dúvida pamodi se prufesor di biolojia fla ma siênsia dja da próva ma tudu kuza ben di ivoluson. Má Adilson ka krê pasa vergónha frénti se kolégas. El fika ta pensa: ‘Si sientistas dja da próva ma ivoluson é verdadi, ken ki é mi pa N fla ma é kasí?’
Si bo éra Adilson, bu ta kriditaba na ivoluson sô pamodi ten livrus ki ta fla ma el é verdadi?
PARA I BU PENSA!
Pesoas ki ta kridita na kriason ô na ivoluson ta fla na kuzê ki es ta kridita, má es ka sabe dretu pamodi ki es ta kridita na el.
Alguns algen ta kridita na kriason sô pamodi es inxinadu na igreja.
Alguns algen ta kridita na ivoluson sô pamodi es inxinadu na skóla.
6 PERGUNTA KI BALE PÉNA ANALIZA
Bíblia ta fla: ‘Tudu kaza ten un algen ki faze-l, má ken ki faze tudu kuzas é Deus.’ (Hebreus 3:4) Bu ta atxa ma é simé?
TA FLADU: Tudu kuza ki ten na Séu ku Téra parse através di un grandi spluzon ki ta txomadu big bang.
1. Kenha ô kuzê ki faze kel big bang kontise?
2. Na kal ki ta da pa kridita: tudu kuza parse el sô ô ten un algen ki faze tudu kuza?
TA FLADU: Algen ben di animal.
3. Si algen ben di animal, sima makaku, nton pamodi ki intilijénsia di ómi ku makaku ten diferénsa sima di Séu pa Téra?
4. Pamodi ki ti kes fórma di vida más sinplis é rei di difísil nu ntende modi ki es fazedu?
TA FLADU: Ten próva ma tudu kuza ben di ivoluson.
5. Kes algen ki ta fla si, dja piskiza kel asuntu li dretu?
6. Kantu algen ki ta kridita na ivoluson sô pamodi es obi ta fladu ma ken ki é intilijenti ta kridita na ivoluson?
“Si bu sta ta anda na un florésta i bu atxa un kaza di madera bunitu, kuzê ki ta pasa-u pa kabésa: ‘Fórti bunitu! Kes pé di arvi kai di manera ki bira un kaza.’ Klaru ki nau! Ka ta da pa kridita na un kuza di kel-li. Nton nu debe kridita ma tudu ki ten na Séu ku Téra parse el sô?” – Júlia.
“Imajina ma algen fla-u ma na un fábrika ki ta fazedu livru kontise un spluzon i ma tinta spadja i bira un bon disionáriu. Bu ta kriditaba na un kuza di kel-li?” – Gwen.
PAMODI KI NU DEBE KRIDITA NA DEUS?
Bíblia ta insentiva-nu pa nu uza nos ‘kapasidadi di pensa.’ (Romanos 12:1) Kel-li krê fla ma nu ka debe kridita na Deus sô pamodi:
SENTIMENTU (N ta xinti ma izisti un ser más poderozu ki nos.)
INFLUÉNSIA DI OTUS ALGEN (Tudu algen na nha relijion ta pensa si.)
FAMÍLIA (Nha pai ku nha mai fla-m ma N debe kridita na Deus, é ka mi ki skodje.)
Envês di pensa si, bu debe ten motivus fórti pa bu kridita na algun kuza.
“Óras ki N sta na aula ta obi prufesor ta splika modi ki nos korpu ta funsiona, kel-li ta da-m sertéza ma Deus izisti. Kada párti di korpu ten se funson, mésmu kes más pikinoti. I tudu kes párti ta funsiona sen nu da kónta. Nos korpu ka ten konparason!” – Tereza.
“Óras ki N ta odja un prédiu rei di altu, un barku ô un karu, N ta fika ta pensa: ‘Ken ki faze-l?’ Ten ki ser un algen intilijenti pa faze un karu. Pur izénplu, tudu pésa ten ki sta ben armadu pa karu trabadja dretu. Si ten un algen ki faze karu, tanbê ten ki ten un algen ki faze nos korpu.” – Ricardo.
“Kada bês ki N ta studaba siênsia ta fikaba más difísil inda pa N kridita na ivoluson. . . . Pa mi, kridita na ivoluson ta iziji más fé di ki kridita na un Kriador.” – António.
PA BU PENSA
Mésmu dipôs di txeu anu ta faze piskiza sobri ivoluson, ti inda sientistas ka txiga un akordu sobri es tioria. Si nen sientistas, ki ta fladu ma ten más konhisimentu sobri es asuntu, ka ta konkorda ku kunpanheru, é eradu bu ten dúvida sobri ivoluson?


text:
E foi ‘baliada” pa polisia na Cova da Moura ( Portugal)
Era un fin di tardi agradavel na Cova da Moura, un bairro di Lisboa kostruidu na si maioria pa imigrantis caboverdianos. Nes 05 di Febreru di 2015 Jailza Sousa sta limpaba txon di restaurante undi e ta ê trabadja kuandu ê tra vental pa prutesta kontra un grupo de polisias ki sta agridiba brutalmenti un joven cabo-verdiano engostadu na paredi…. Es joven era Bruno y si sangui fika na txon y na paredi duranti dias.. .
Es kazu ki na altura foi denunsiadu y kumentadu li na Onda Kriolu da txeu ki papia y so ê ben kulmina nes 2017 ku akuzason formal di 18 policias portuguez pur krimi di krueldadi, ódio racial, sadismo y tratamentu dezumano kontra Bruno y kontra un grupo di 5 jovens ki dipos bai eskuadra di Afragilde pa averigua situason( na altura komunikason social flaba ma Bruno da un karru di policia ku pedra y kebra vidro mas tudu testemunhas ta disminti es verson).
Jailza ta rekorda es dia ku tristeza mas tambe ku revolta.
Es imagranti cabo-verdiana di uns 30 anos di idade fla ma es kazu foi so + un izemplu di modi ki policia portuguez ta odia pretu, di modi ki forsa polisial “tratanu sima animal ki ten ki ser exterminadu”
Ê fla ma kuandu e labanta pa prutesta kontra cena di agreson polisial ki sta pasaba si dianti ma policia dal un tiro dentu petu ( ku bala di borraxa). Y enkuantu ê staba ta tenta ekilibra pa ka kai es mesmu policia dal un koronhada na boka.
Jailza lebadu hospital enkuantu un grupo de jovens ativistas di organizason Moinho da Juventude bai esquadra polisial pidi satisfason. Es foi recebidu pa un grupo di uns 20 pocias ki recebz ku manduku y ku pistol.
Restu dja bu sabi : Es jovens foi brutalmenti torturadu na esquadra de Afragilde y traumas fizicos y psicologicos ti inda ka sara dretu … fonte:ok